url: =Makai hoih mi citak Pa Thang’ (Rev.Dr. Kam Khaw Thang) tungpan et teh ding pawlkhat ~ Khup Lian Thang :: ZOMI DAILY\nposted on 31 March 2017 at 7:14 am UTC+9:30 Lomkholna: Article, Khuplianthang\nTuithang khua ah Christian suak masa na pianna Pu Sim Tung Nung leh Pi Ciin Za Dim’ te sung pan 17th Oct, 1927kum in na suak aa, tapa upa pen hi. Sangmang tetawh kithuah in laisiam na hih manin amau zong ong pakta mahmah uh hi. Tan 7 ciang kumpi sang nakah khit teh Insein LST sangah sangkah in B.Th na ngah hi. Tan 10 zote bek in a angah theih bek hita se mah leh laisiam na hih manin a tuam vilvel in B.Th angah na hi hi.\nNang man 1961-1983 dong kum 23 sung bang cihtak kuhkal tak a na bawl Lai Siangtho ka tawi sim un ong phawk den ding hi ung.Tu hun bangin Phone leh Internet om lah hilo, bang ci bang pilna tawh hih bangin a thuthuk mahmah Pasian thubu Lai Siangtho tei kheh zo mawk nai tam? Baih hetkei taktak inteh mate… Pasian tung na cihtakna, na mipihte na it na veina hang hi zen ding aa maw…Nang ma bawl Lai Siangtho mah khum sa ngaungau hi mai ung. Pasian in sathau anilh Ama nasem pa na hihna kilang diak sa ing. Zomite kha mit a hong pa na hi hi.\nTBA GS nasep sungin kumpi lampan Sangmang huang akek sawmna te, hangsan takin na dal aa, kumpi zum ah hangsan takin na hang gawp manin tuni dongin kuamah in Sangmang huang nawng kai sak ngam nawnlo hi ven.\n1968kum ZBC-GS Rev. J. Sang Awi in hita leh, 1977kum ZBC-GS Rev. Hrang Tin Khum te in hita leh, 1982-83kum aa ZBC makai dangte khempeuh in “ZBC aa Zomi cilo in Chin” ci in min laih ding deihna a gen lai un, athu ala tawh na ci kik aa, kuamah in ong nial theilo bek lo in, “ZBC adeih lote paikhia unla, ko a deihteng na om nung” na cihna hangin tua zawh kum 30, ZBC kipat zawh kum 60 sung bang biakna sungah Zomite aki pumkhat sak makaipi makai hoih, mahmah khat na hihna tun phawk sansan ung.\nTua hun laipek in zong ki nawkna omlo hi hetlo in, amai aa anawk amakaite sepzia paizia na nawkzia uh thuman leh hangsan vai mahmah ahihn awmpho sa in ZBC a lenzo tinten na hihna uh ki lang sa mahmah ing. Leitung ih nuntak laiteng kim leh pam tawh, nasep pih minam khat leh khat kikal, na sepna Company khat ah seppih midang khat peuhpeuh tawh, veng khat Pawlpi khat sung ah nasep khopna te ah, cih bangin kinawkna ka batlohna aom den mah hi ahi. Ei a nawk dingten, phunphun tautau lo, ahi ding nawk ding mah hi ci in sangthei in, hangsan tak in kalsuan aa, koi ci nawk in koi ci kalsuan ding cih pen nang ii sepna na nawksa thute tungtawn in nong hilh khin hi.\nKhual na zin teh zin laih ngeilo, an gil vahlua aa ne lo, cil tinten in na paipai na ah phim leh khau tawiden, na sepsa na sep zia te, na pianzia te gen gen ding hi le ung, bei thei kei mai inteh. Na cihtakna, na gentelna ki langh mahmah hi.\nMi “aana” thei, nawngkai sak nuamlo, na hihna khat ka ngaihsut teh kei bek na nui kha zel ing. Insein ah LST sang nakah lai in, khuasung pan bus tungah tuangin sang lam na ciah aa, na sangmai ah bus a tun ciangin “a tuak ding om hi” cih ding pen, cilo in Bus tung pan na lengkhiat ziau mawk pen na lungsim a siangthona kilang lua sa ing. Na ci bang zul pah zihziah dan hi ven mate. ” A tuak ding om hi” na cihlohna a hangpen “kei hanga Bus pi khat akhawl dingpen “aana” lua ka hih cianga” na cih pen ka bilkha in za tautau lai.\nNa sepsa te hangin pahtawina na ngah D.D (Doctor of Divinity) ngah lungdam pihna , TBA-Sivuai,Lawibual, Tedim (1999pawl) ah pahtawina lungdam pihna ong ki neih pih hi. Tua hun sunga na gen kammal pen “Hih pahtawina ka ngah hangin ka pilna ka siamna a khang hilo ahih manin ong haza na om uh leh hazat tak lo hi. Ahih hangin pawl khat in zun leh ek aa ong simlo in ong gensia om hi. Kei bel tua dan aa zun leh eek aa zong simloh zah dong bel hi sam keng” na cih kammal ka bilkha in zaza lai mawk ing. Gualzawhna hangin kiphatsak loh ding, mite et neuna hangin ki thanem sak loh ding nong hilh hi.\nLST bek hilo in adang Laibu hoih bu 50 bang zong, adiak in thuciamthak hilhcianna khempeuh zong Manglai pan in Zolai ah na tei hi. Nang bangin a cihtak a hanciam zo, khangthak hun ah aom zo nawn mawk diam? Leitung ah khang khat nungta veve, nang na tam sem zo diak si cia mate.\nLST bu, nang laibu bawlte, na zat kammal te in Zolai Zopau bucing sak in, tu ni in Zomite minam kician khat ahihna zong nang ma hanciamna te ii a gah hi ci leng kikhial lo ding hi.\nNa mipihte in ong it ong ngailua leh, na sepna tungah lungdam lua ahih manin Zomite tangthu ah aom ngeilo pahtawina ong nei ding uh hi. Na luanghawm Tedim, Sangmang huangah ong sial ding uh aa, leitung bei dongin Zomite in na han ah ong hawh in thupha ong dawh den ding hi ung.\nNa thumanna, na cihtakna, na hangsanna, na thukhualna, itna na neihna te leitung bei dongin ki gengen mai in teh. Na tavuan, na maban khempeuh citak takin na sep khit ciangin, tua teng zo sa in vangam ah Pa kiangah a tawlnga ta ding na hi hi.\nMangpha maw Pa Thang\nPrevious: Nuntakna lamlak – 4 ~ T. Sawm Lian\nNext: North Korea ah a awkcip Malaysian gammi 9 te Kuala Lumpur tungta ~ ZD


timestamp: atn

url: =B. Game kimawl na ah' azat ding sum neilo ata zuak\nChina gam Guangdong State ah Nupa khat (Awei leh Amei) in online ah Game kimawl uk lua uh a, asumzat ding omloh hun in ata no zuak uh hi. Fujian State ah nih vei azuak uh teh palik te thei ta uh hi. Nauno asuah zawh ni 4 pha phan hi a, Yuan 20000/- zuak uh hi. Apian na pa Awei iipa - Nauno ii pu' in azuakna pan in atu Yuan 30000/- tan kik hi. Awei te nupa game kimawl khawl tuan lo in June kha sung in ata Yuan 16000/- tawh zuak kik leuleu hi. Anih vei na ciang in Awei leh Amei tenupa kiman ta uh cih kiza hi.\nChin state University ding in Lampi atun kimna, Vanleng tualnai na mun Pakukku - Gangawm Meileng lamtun na mun Bung Zung khua ah koih ding Pu Hau Khen Kham in thusunna nei in Pu Tam Aung in thukimpih na na om hi. Hakha pan in miles 80 kihal ding kicihi. Gangaw pan in miles 8 kigam latna mun hiding kicihi. Asawt lo in Kalay mahbang in Gangaw College hikha thei ding a, Chin state heek semsem in Magwe in huam ding ki um mawh hi.\n9/9/2016 02:24:56 am\nNews is the main source to touch with all over the world issue and your site provide some authentic new every week and this is good for you to post latest news which your visitor like more. I read out its new post at every weekend but i collect many useful news about the current situation of the world that is easy to understand. I am too much exited with this blog post and i appreciate the site owner for post such all great news and thanks for this great help.


url: =Medina Top in Black | BAUKJEN EU\nhttps://www.baukjen.com/eu/baukjen-sale/tops-sale/medina-top-caviar-black.htm TP812-BLK-10 Medina Top https://isabellaoliver.images.blucommerce.com/isabellaoliver/product/TP812-BLK-12_1.jpg?auto=format%2Ccompress&w=530&h=725&fit=fillmax&fill=solid&s=ba9af6d5b8c142096efaa3ac920b3087 39.00 EUR 79.00 OutOfStock Outlet/Sale Tops & Tees Outlet Beautifully designed Greencroft Top in [colour]. Shop the Baukjen womenswear collection online now for chic yet flattering everyday style. TP812 5 22 https://isabellaoliver.images.blucommerce.com/isabellaoliver/product/TP812-BLK-12_3.jpg?auto=format%2Ccompress&w=530&h=725&fit=fillmax&fill=solid&s=ec5ea1339503e8af927786084d30eef5


url: =Fernando Nation (2010) - Official HD Trailer\nFernando Nation Trailer (2010)\n"Unbeatable translates to any language" 26 October 2010 Factual 52 mins\nWatch the official Fernando Nation 2010 trailer in HD below or find more Fernando Nation videos on Vidimovie.\nIf you liked the Fernando Nation trailer, you may like these ones:\nAlternative movies trailers for Fernando Nation\nMore movie trailers, teasers, and clips from Fernando Nation:\nFernando Nation- Fernando Valenzuela\nFernando Valenzuela Dodger's legendary pitcher footsteps are covered in the documentary "Fernando Nation" the latest film in the ESPN Films "30 for 30" ...\nHave you watched Fernando Nation yet? What did you think about it?


url: =Video in Burmese | Siyin Chin Baptist Church\nTetti Panna – Sya Suan Lian\nကၽြန္ေတာ္ ကယ္တင္ျခင္းဘယ္လိုရခဲ့သလဲ ဆိုတဲ့ အေၾကာင္းကို အနည္းငယ္ သက္ေသခံလိုပါတယ္…..September 25, 2016… Sya Suan Lian\nSCBC Judson Bible College Combine Worship\nTaciang van panin aw khat in, “Hi sia ka it ka Tapa hi a, ama tungah ka lungkim hi,” ci hi. September 26, 2016, SCBC le Judson Bible College combine worship service…Sya Thang Lian\nHanthotna – Sya Chitpo – Aug 30, 2015\nBible Study – Sya Chit Po – Aug 30, 2015\nPosted by thawngno ⋅ July 5, 2013 ⋅ Leave a comment\nJune 30, 2013: Judson Bible College taw Combined worship service vawtna, Rev. Dr. Thuam Cin Khai ii hanthotna. . .\nPosted by thawngno ⋅ June 28, 2013 ⋅ 2 Comments\nJune 23, 2013: Pr. Sui Nawn Thangpawl ii hanthotna; . .\nPosted by thawngno ⋅ March 4, 2013 ⋅ Leave a comment\nMarch 3, 2013: Myanmar Baptist Convention (MBC) General Secretary Rev. Dr. Yam Kho Pau ii hanthotna.\nPosted by thawngno ⋅ October 19, 2012 ⋅ Leave a comment\nOctober 14, 2012 ni USSBC biak inn ah, Rev. Zaw Thu Linn na hanthotna nei hi.\nPosted by thawngno ⋅ October 9, 2012 ⋅ Leave a comment\nSeptember 30, 2012 ni Pr. Sui Nawn Thangpawl in hanthotna, nei aa, Laithiangtho II Cor 12:7-10 bulphu hi.\nPosted by thawngno ⋅ July 24, 2012 ⋅ Leave a comment\nHesuakna sung ah nuntakna ih ci in heakna taw nuntakna hi ngawl in, Jusu Christ sung ah nuntakna hi. An neak tu kisamh ci in ih heakna taw ih ngil va ngawl aa, eima kutain ih neak tatak ciangma an in ngil sung, ih pum sung hong theng aa, ih ngil va pheang hi. Tasia … Continue reading →\nေျမႀကီးစြန္းတိုင္ေအာင္ (Rev. Saw Ler Htoo)\nPosted by thawngno ⋅ February 21, 2012 ⋅ Leave a comment\n1812 kum February (19) ni Sya Yudatan le azi Ann Kawl ngamah ngupna thu son tu in American pan hong pusuak aa, tu ni kum 200 liinlian cinh ni hi. Pathian a tu hi bua le (If it is not for Christ) US ngam nuam mama nusia in Kawl ngam hong zuan ngawl tu hi.\nSya Zaw Thu Linn’s Sermon on (Video)\nPosted by thawngno ⋅ October 19, 2011 ⋅ Leave a comment\nSpeaker: Rev. Zaw Thu Linn Title: ဘာသာတရားကလုပ္ခိုင္းတယ္၊ ခရစ္ေတာ္ကေတာ့လုပ္ေပးတယ္ Place: USSBC Date: October 6, 2011 Language: Burmese\nPosted by thawngno ⋅ September 23, 2011 ⋅ Leave a comment\nSpeaker: Rev. Dr. James Singzakhai Title: Manual For Success(Weekly World episode # 44) Place: World Bridge International Date: September 1, 2011 Language: Burmese WW#44-Manual for Success (in Burmese) from World Bridge International on Vimeo.\nWhen Jesus Commands\nPosted by thawngno ⋅ August 28, 2011 ⋅ Leave a comment\nPreacher: Pastor Rupert Thaung Title: When Jesus Command Place: Perth Siyin Baptist Church Date: November 11, 2010 Language: Burmese When Jesus Commands from Perth Siyin Baptist Church on Vimeo.\nPosted by thawngno ⋅ August 12, 2011 ⋅ 2 Comments\nTitle: Walking On Water Place: PSBC Date: July 31, 2011 Language: Burmese Walking on water from Perth Siyin Baptist Church on Vimeo. Source: PSBC\nTitle: Next Step Place: Perth Siyin Baptist Church Date: July 2011 Language: Burmese Next Step from Perth Siyin Baptist Church on Vimeo. Source: PSBC\nTitle: “Judson” Church: Calvary Burmese Church Language: Burmese Date: July 24, 2011 Source: Ukamaroma\nTitle: Wisdom Place: Perth Siyin Baptist Church Date: July 2011 Language: Burmese Wisdom – Part 1 from Perth Siyin Baptist Church on Vimeo. Source: Perth Siyin Baptist Church\nTitle: Crisis Place: Perth Siyin Baptist Church Date: 2011 Language: Burmese Crisis from Perth Siyin Baptist Church on Vimeo. Source: Perth Siyin baptist Church\nHempton, Virginia Mission trip ah S/m Naomi Kam (Ngiakpui) thu hilna သန္႔ရွင္းေသာ၀ိညာဥ္ေတာ္ (Thaa Thiangtho) Language: Burmese Source: Ukamaroma\nLong Life Blessing (Calvary Burmese Church)\nPosted by thawngno ⋅ May 24, 2011 ⋅ Leave a comment\nSpeaker: s/m Awi Khawm Huai Title: Long life Blessing Place: Calvary Burmese Church (Washington DC) Date: May 22, 2011 Language: Burmese Source: Ukamaroma


url: =Cope Centennial Jubilee ~ Sawm Lian :: ZOMI DAILY\nposted on 27 December 2010 at 7:47 am Lomkholna: News, Sawmlian, Zomi\nCope Centennial Jubilee\nHun sawt pek pana a kilunggulh mahmah, Cope topate innkuanin Tedim gamah nasem taktak dinga hong lut kum za cin pawi, November 25-28, 2010 sungin nopci takin Tedim khua-ah thupi takin kizang hi. Hih bang hun ciamtehhhuai zang thei dinga Pasian in hun hoih hong piak hampha ka kisa hi.\nHih pawi zang dinga paina-ah lampiah kumpi gate tuamtuamah checking/thusitna tamluatna hang leh mawtaw hawl ten advantage hong la nuamlua uh ahih manin ka tunhakna uh hanga a kipat zan ka kihel manloh pammaih ka sak thu a gen nuam hi lo zawin, ka muhkhak tha hong pia mahmah tampi lakah tawmcik leh ka vei thu pawlkhat kong gelhkhia hi.\n1. CCJ Hall : Cope topa hong tun kum za cin phawkden nadinga kibawl Hallpi pen lian ka sa mahmah hi. A kibulpatna, a inn lam taktakna a sawt nailoh hangin platform ding teng bang kizo ta hi. Hih ciang a tun theihna pen Pasian kithuahpihna, neihsa sum le pai siit loa a piate leh vaihawmte kipiakna hang hi, cih ka phawk hi. Hih hall kilam zo leh, Tedim khua-a function tuamtuamte-ah kizang thei ding a, gol mahmah ahih banah, a omna mun laizang mahmah ahih manin zat nuam mahmah ding hi.\n2. Tedim khua mite : Tedim pen Zomite khuapi ahih mah bangin, zin le leng do, mi hopih leh kholhpih siam ngiat uh hi. Tua banah Tedim khua mite kiniamkhiatna thupi sa ing. Makai, mi lian, mi hau leh a mipite mahmah kiniamkhiat uh ahih manin, khual khua pana paite kimaingal pah a, ei’ khua zah bang phialin nuam kisa pah hi.\n3. Kithutuakna & Kipumkhatna : Tutung khawmpiah kipumkhatna leh kithutuakna, ki-itna thute kilimgen mahmah hi. Thu gen khempeuh phialin ki-itna, kipumkhatna gen uh a, thupi thei-in zaknop mahmah hi. “Cope topa pen Baptist-te aa bek hi” ci loin, Pawlpi tuamtuamte kipawlkhawmin zindona pan kipan, thu tuamtuamah hong semkhawm diamdiam uh hi. Pawlpi tuamtuam panin hunzang ding, sumpi kaikhawm ding, zindo ding etc. cih bangin kiseh kim ciat a, tua tungtawnin pawlpi tuamtuamte in maingal takin tek tangin, hun zangin, zin hong do uh ciang, Zomite maban limci mahmah hi, cih ka phawk hi.\n4. Zomite lungsim hong kilang : Zomite lungsim a alianpen ahi ‘ki-itna’ pen tutung hun zatnaah aman takin hong kilang hi. Kamsiatna tawn Sanggam pawlkhatin tuahsiatna hong tuak uh ciangin, panpih nopna, itna hong kilang a, thupi hi. Hih tuahsiatna hangin Pawi nuam taka a zang ding kimlai mi bangzah hiam in natna thuak sanggamte panpih nadingin hun zang uh a, u le nau neilo, a kem a don ding meltheih a nei lote zong Zomi ahihna hanguh in panpih-in zato innah giakpih uh hi. Tua banga hun leh tha, sum le pai a siitlo tampite lakah Zomi Youth Association (ZYA) leh Zomi Siamsin Kipawlnate mapanna thupi ka sa hi.\nTuah siatna hong om ciangin, Pawi zang dinga a pai mipite in, makaite thusiamna tawh, a damlote panpihna, a site galna dingin sumpi kikaikhawma, pahpih a kisam mite panpih thei dinga hunhoih anei Zomi paikhawmte in neihsa lamsa siit hetlo a a piakkhop uh ciangin thu bek hi loin, itna a nuntakpih ngiat Zomite i hihna hong kilang hi.\n5. Siangtho Nekkhawmna : Hih bang pawi lianpi sungah Siangtho Nekkhawmna bangci bawl theih ding hiam? Cih pen hungelna ka muh cil pana ka buaina ahi hi. Thupi sa ing. Zomi bup paikhawmte in, Jesu in amah theihden nadinga Tapidawte’n bawl den dinga hong vaikhak ahi “Siangtho Nekkhawmna” a kibawlkhop theih pen thupi a, vaihawmte vaihawm siam ka sa hi.\n6. Hunzangte hunzatna thupi : Thuhilh khempeuhte thugen thupi hi. Zomite kipumkhat ding, ki-it sem ding, a siate zong a pha a kimuh tuahsak ding leh mailam kal suan zia ding hong genna uh pen thupi hi. A beisa huna buaina tuamtuamte mangngilh bawl a, Tapidaw i suah zawh kum za khat khit ciang i lungsim munkhatah gawmkhawmin, mapankhop dan ding leh nasepkhopdan ding hong gente uh thupi mahmah hi. Rev. Dr. S Pau Khan En in Zomi bup mi khempeuh adinga thugenna hong neihna leh kamciamna hong bawlna zong thupi hi. Hun zang khempeuh siam, manpha, zaknop cih lo buang genbeh dan dingdang om leh a genbehnuam ka hi.\n7. Zo kizemna : Zopuan, Zoniik, Zokizemna tuamtuam tawh a kizem lia le tang, nupi papite muhnopin etlawm mahmah a, Lapawl kidemna Zopuan a silh tingteng mi za val bang hong din uh ciangin etlawm mahmah hi.\n8. La phuaksiampa : Lapawl kidemna la ding a phuak, la siam J. K Kam mahmah thupi sa ing. A siamnate zong thuuk ka sa mahmah hi. Hih bang la gelh/phuak/bawl siam Zomite i neih pen hamphatna lianpi-in ka tuat hi. Mailamah hih bang La hoih a phuak zo zel dingin Sian in hambang huaiin, khansawt guabang hing dingin Sian in siam ta hen.\n9. A zahtakhuai thungetna : Kisin ding a ka deih khatin, Thungetna hun zahtak ding ahi hi. Hih pawi hunah kikhop a tawp ma, closing prayer/Benediction hun ciangin mipi a bang zah hiam paikhia zel uh hi. Tua banah a huampi thungetna (pastoral prayer) hun khawng, hun apte thunget lai khawng pen pai khiat hun ding hun peuha a ngaihsun mi bangzah hiam om ahih manin, kihilh mahmah ding ka deih hi. Thungetna pen i biak Pasian tawh kihona ahih manin, tua pen zah tak siam kisin dingin deih ing. A thungente i thupisim kei phial zong, a hopih Pasian i zahtakna beekin sungtum pusuak zatloh dingin hoih hi. Mizogamah hih bang lamsang zahtak siam ding kisinsak uh a, biakna genloh YMA paikhopna ah zong, thunget hun laia sungtum pusuak thei mite pen mi in koihdan khat, etdan khat nei uh hi.\nThukhupna : Hih huna hun zangte, tanute, zindote leh tavuan tuamtuam a neite kipiakna thupi hi. Hih bang pawi a kizatna khua sungah buaina lian dang bangmah om lo-a a kizawh theih pen Pasian thupha ahi hi.\nPiang thei bang hi leh, Zomi khangnote kipawlkhop nading ZYA khua khempeuhah branch omin, Hqrs. mun khatah Tedim/Kawlpi hiamah om-in, sub hqrs. mun thum mun li bangah om leh, tua tungtawnin siattuak, pahpih kisam, pahtawina piak dinga kilawmte pahtawina-ah tuate in ma hong la ding uh a, Zomi bu nasep khopna hong suak ding hi.\nHih hunah Zomi bup lutang ding makai sehna zong om a, tuate makaihna zui siam dingin mipite leh pawlpi siate in kiciamna zong nei hi. Mai lamah hihte tungtawnin na lianpi semkhia-a, vaihawmkhiat ahih ding zong lametna lianpi ka nei hi.\nTopa’n Zomi thupha tampi pia thuah zelin, PASIAN ZAT MINAM ahi ngiat dingin thungetna leh sepna bawlna tawh ma pang ciat ni\nPrevious: Aung San tanu Suu Kyi na thei takpi hiam? ~ Hau Za Cin\nNext: Interview with Thang Lian Pau (President – ZRO)


url: =nam dang pasal nei zaw ding maw zo mi pasal nei zo ding? - Zomi Community Network - Your Network\nnam dang pasal nei zaw ding maw zo mi pasal nei zo ding?\nPosted by man nuam on October 2, 2010 at 6:49pm in General Forum\nUS ah zomi tangval pawl khat in zomi nungak te a kum uh tawm sa,nau pang lai ci. A mau kum tawh a ki tuak te lah thei lo leuleu.Lai tan a nei nungak te lah thei lo .Tangval pawl khat pen zite vak ding ut, tua pan ah thu pi bawl nuam lo lai.Tua dan te tawh ki teng sang in hong thu sim te tawh kiteng zaw leng ki kham pha zaw lo ding hiam?ei lam pan ho pih ma sa leng leh deih lo.KOn ci zaw ding nungak leh tang val thu ah kua in ho pih masa aa vil ma sa zaw ding.Tua bang dan a i ki khel kei aa leh bel zo mi nu mei te nam dang tawh ki teng ma ta in teh.\nPermalink Reply by Taang Sianpu on October 2, 2010 at 7:28pm\nHih thu pen a hihna ciang khat om in ka ummaawh mah hi. A diakdiak in ei Zomi pasal tampi tak pen numeite hopih dan, lungkimsak dan, amau deih theih dan ki siam hetlo hi. Ki siamlo cih sang zong, ki sawmlo leh numaite lungkim theih ding in hopih ding, maiet dan kisiamlo ici zaw diam ah. Midang gen loh a ei mahmah in zong "numeite hoih tak in hopih, lungkim na ding in hopih, kem, khoina etc..." pen PASAL VANGKIAM HUAI kici kha thei hi. A tatak in numeite lungkim na ding haksa lo a, sum tampipi neihh vatvat zong hi masa lo hi. I hopih dan, i maitai dan, pau neu khat i piakna, letsong khat i piakna, mite lak ah i zumpih ngamna or i zumloh pih ngamna, mite' lak ah vang i piak na etc. ahi hi. Tuadan khat mah in lah a thu neu cik mah tawh lungkimlo thei cih bang hi leuleu hi. A tawpna ah bel khat leh khat ki theih siam na ding leh, kihopih dan siam ding mah thupi sa ingh. I zomi.net dan mah in i website tung tawn in khat leh khat ki theih tuahna leh ki-itnate hong khang ding in ka lamen hi. I muhdan ciat leh i theih dan ciat ki hawmsawn lai ni leh.\nPermalink Reply by naalianzomi on October 4, 2010 at 4:52pm\nnadang in,Denmark aa ong zin -LZI makaipi Sia Dokham ( Dr.Dokham) kiang hih thu tawh kisai- ka dongh ngei aa, amanh bang ong ci hiam cih leh! naalian aw- namdang zi ih neih ding leh -ih zi ding te leh ei bang ci dan- ciang pilna nei aa ih zi deih dan en zui zoding maw? ei deihdan ih zi in ong zui zo ding maw! ih ngeina( Zo ngeina) ong zuihpih kei zong in, ong telsiam pih ding maw? tua teng ih ki zawhciang neih pan ding hoih sa ingh ong ci ngei hi. ken zong tua teng pen a ki sam mahmah in mu ingh.\n1. Zomi aki ci limlim a utlo( amu dah) khat zi in va nei kha leng ee?\n2. Ama thu( amangeina bek a thupi sak khat) zi in va nei kha leng ee?\n3. Mang vom mangkang zi ih nei zong in, Zomi mah ki hi veve aa- mailam ah ih suan, ih khak te- Zomi itna ih neisak zo diam?\nPS: Zomi nungak( numei ) te zong pasal te'n zi ding aa Zomi zi leh ta mah ih cih mahbang in, Numei te-in zong Zomi pasal mah ong deih ding uh ki sam aa- khut langkhat vek ih bet hangin, ginglo aa alangnih mah aa ih bet ciang ging pan hi.\nLeitung ah- pasal sa'ng in numei tam zaw a hihman in, Zomi zi ih deih leh- ih zon siam mahmah ding in mu ingh.\nPermalink Reply by man nuam on October 5, 2010 at 1:52pm\nna thu gen pen bel man sak mah mah ing ee. lung dam peuh mah ei. Nang ci dan mah in nam dang pasal or zi i nei zong in zo mi mah i hi ciang aa I ngei na leh i kam pau te tu hun tawh ki zui aa i puah in sang bang nei leng.Hoih mah mah ding ai ve maw.KI kum to to lai ni ee.\nPermalink Reply by Tg. Thangno on October 5, 2010 at 6:28pm\nZolia ten Zotg te nambat khat na mah ah a koih ding thupi, leh\nZotg ten zong Zolia te nambat khat na mah in a koih ding thupi penpen sa ing.\nNamdang a nei kha te zong lah mawh sak theih om tuan kei\nPasian in a namdang lawmnu/pa a ding a gamdang a puak zong hi thei e maw..\nKua kua tawh na ki teeng kha zong in na minam, na ngeina, nalai, napau, nagam manggilh sawm kei limlim in.\nMi pawl khatte namdang Zi or Pasal nei na pi-in zomi bang a min a azang (zomi penglam) tesang in a Zomi zaw phial bang om veve..\nPawlkhat te leuleu Zomi mah Zomi mah cici na ci in Zomi Zi or Pasal nei takpi mah in a hih hang a ta te Zomi hihna, Zopau, Zolai, Zongeina, etc. te theisak lo mah zong om kawikawi veve. Pawlkhat te bang kei kapa/nu Zomi ci a, a nu/pa a neumuh bang om thei lailai..\nPermalink Reply by Tg. Thangno on October 5, 2010 at 6:47pm\nNamdang pasal hong neihsan kei un maw..Ko khasia luading hi ve ung.. Zolia te mah hoih, ithuai, ngaihbaang hongsa ngaungau ung maw..Singdang tgpaal nibang a lun zong Zosuan tgpaal ciibang hong teel aw..Zolianu aw..\nPermalink Reply by Kam Mung on October 6, 2010 at 4:00am\nKua minam kuam minam a hi zong in nupa ki kal ah ki it ding thupi sa ing,, ki ngaih ding thupi sa ingh,, Mi namdang ih neih khak zenzen leh bel Pasal te in pasal vaipuak ih theih ding thupi ding ai ve,, ih ta te ih minam ,, ih lai,, ih pau ,,ih ngei na te ih hilh den ding leh ih theihsak ngiat ding thupi ding ai ve\nPermalink Reply by man nuam on October 6, 2010 at 10:45am\ncih nget gut aw kha siat huai leng ee ma taw. lung dam ee.\nPermalink Reply by Tg. Thangno on October 6, 2010 at 8:46pm\nnamdang pasal ong neih san peuhmah ken maw


url: =Nehemiah 7 | Siantongluan.net\nNehemiah 7 |\nKulh kiciang khinin, kongkhakte ka bulh khin uh a, kongcingte, lasate, leh Levi mite a kiseh khit ciangin,\nka sanggampa Hanani leh biakinn a uk Hananiah in a et dingin Jerusalem ka pia hi; bang hang hiam cih leh Hananiah pen midang tampi sangin a citakzaw, Pasian a zahtakzaw khat ahi hi.\nTua hi a, amaute tungah, "Sun mateng Jerusalem kongpite hongsak kei un. Tua ciangin ni omlai mahin kongte khaksakin kalhsak un. Jerusalem khuasunga tengte lak panin khuacing dingte seh un la, pawlkhatte galvilna munah, pawlkhatte amau omna inn mai ciatah omsak un," ka ci hi.\nKhuapi lianin zai a, ahi zongin a sungah mi tawm bek om a, innte a kilam om nailo hi.\nTua ciangin uliante, thukhente, leh mite a innkuan kuanun ciamtehna ding ka lungsim sungah Pasian in hong suaksak hi. Tua hi a, hong ciahkik masate khang ciamtehna laibu ka mu hi. Tua sungah a kigelh ka muhte:\nBabylon kumpipa Nebukhadnezzar in a zawhna gam panin salin a lak mite sung panin hih mite pen Zerubbabel, Jeshua, Nehemiah, Mordekai, Bilshan, Mispereth, Bigvai, Nehum, leh Baanah-te makaihna tawh Jerusalem leh Judah gamsung amau khua ciatah a hong ciahkik ahi uh hi. Israel sung panin mi a phazah:\nParosh suante - mi tul nih za khat sawmsagihlenih ahi hi.\nShefatiah suante - mi za thum sawmsagihlenih ahi hi.\nArah suante - mi za guk sawmnganih ahi hi.\nPahathmoab-te beh sung panin Jeshua leh Joab suante - mi tul nih zagiat leh sawmlegiat ahi hi.\nElam suante - mi tul khat za nih sawmngaleli ahi hi.\nZattu suante - mi za giat sawmlilenga ahi hi.\nZakkai suante - mi za sagih sawmguk ahi hi.\nBinnui suante - mi za guk sawmlilegiat ahi hi.\nBebai suante - mi za guk sawmnihlegiat ahi hi.\nAzgad suante - mi tul nih za thum sawmnihlenih ahi hi.\nAdonikam suante - mi za guk sawmguklesagih ahi hi.\nBigvai suante - mi tul nih sawmguklesagih ahi hi.\nAdin suante - mi za guk sawmngalenga ahi hi.\nAter a kici Hezekiah suante - mi sawmkualegiat ahi hi.\nHashum suante - mi za thum sawmnihlegiat ahi hi.\nBezai suante - mi za thum sawmnihleli ahi hi.\nHarif suante - mi za khat sawmlenih ahi hi.\nGibeon suante - mi sawmkualenga ahi hi.\nBethlehem leh Netofah khuami - za khat sawmgiatlegiat ahi hi.\nAnathoth khuami - za khat sawmnihlegiat ahi hi.\nBethazmaveth khuami - sawmlilenih ahi hi.\nKiriathjearim, Khefirah, leh Beeroth khuami - za sagih sawmlilethum ahi hi.\nRamah leh Geba khuami - za guk sawmnihlekhat ahi hi.\nMikmash khuami - za khat sawmnihlenih ahi hi.\nBethel leh Ai khuami - za khat sawmnihlethum ahi hi.\nNebo adang khat khuami - sawmngalenih ahi hi.\nElam adang khat suante - tul khat za nih sawmngaleli ahi hi.\nHarim khuami - za thum sawmnih ahi hi.\nJerikho khuami - za thum sawmlilenga ahi hi.\nLod, Hadid, leh Ono khuami - za sagih sawmnihlekhat ahi hi.\nSenaah khuami - tul thum za kua sawmthum ahi hi.\nSiampite sung panin: Jeshua-te beh panin Jedaiah suante - za kua sawmsagihlethum ahi hi.\nImmer suante - mi tul khat sawmngalenih ahi hi.\nPashhur suante - mi tul khat za nih sawmlisagih ahi hi.\nHarim suante - mi tul khat sawmlesagih ahi uh hi.\nLevi mite sung panin: Hodevah-te beh panin Jeshua suante leh Kadmiel suante - sawmsagihli ahi hi.\nLasate sung panin Asaf suante - mi za khat sawmligiat ahi hi.\nKongcingte nam sung panin Shallum suante, Ater suante, Talmon suante, Akkub suante, Hatita suante, leh Shobai suante - mi za khat sawmthumgiat ahi uh hi.\nBiakinn nasemte sung panin a hong ciahkikte: Ziha suante, Hasufa suante, Tabbaoth suante,\nKeros suante, Sia suante, Padon suante,\nLebana suante, Hagaba suante, Shamai suante,\nHanan suante, Giddel suante, Gahar suante,\nReaiah suante, Rezin suante, Nekoda suante,\nGazzam suante, Uzza suante, Paseah suante,\nBesai suante, Meunim suante, Nefushesim suante,\nBakbuk suante, Hakufa suante, Harhur suante,\nBazlith suante, Mehida suante, Harsha suante,\nBarkos suante, Sisera suante, Temah suante,\nNeziah suante leh Hatifa suante ahi uh hi.\nSolomon nasemte suanlekhakte sung panin: Sotai suante, Sofereth suante, Perida suante,\nJaala suante, Darkon suante, Giddel suante,\nShefatiah suante, Hattil suante, Pokherethhazzebaim suante, leh Amon suante ahi uh hi.\nBiakinn nasemte leh Solomon nasemte suanlekhakte mi a vekpi-in za thum sawmkuanih a pha uh hi.\nTemelah, Telharsha, Kherub, Addan, leh Immer khuate panin a hong ciahkik, Israel mi hinapi-in amau behlephung a kan theilo mite:\nDelaiah suante, Tobiah suante, leh Nekoda suante, mi za guk sawmlinih ahi uh hi.\nSiampite sung panin zong: Hobaiah suante, Hakkoz suante, Barzilai suante (amah in Gilead mi Barzilai tanute khat tenpihin tua min tawh a kilo pah) ahi uh hi.\nHih mite in khang ciamtehna sungah a kiciamteh mite lakah amau min a zon uh hangin mulo uh ahih manin amaute a siangloin seh uh a, siampi nasep semsak theilo uh hi.\nTua hi a, Urim leh Thummim aisanna tawh ai san ding siampi khat a om matengin amaute in biakna an siangtho pente a neklohna ding uh gam ukpa in a gen hi.\nMi a vekpi-in tul sawmli tul nih zathum sawmguk pha a,\namaute nasem numei leh pasal tul sagih zathum sawmthumsagihte kisimlo lai hi. Tua banah amaute in lasa numei leh pasal za nih sawmlinga nei uh hi.\nAmau sakol za sagih sawmthum guk, a la-sakol uh za nih sawmli nga,\na kalaoh uh za li sawmthum nga, leh a late uh tul guk za sagih sawmnih a pha hi.\nBeh lutang mi pawlkhat in nasepna dingin nate pia uh hi. Gam ukpa in vanmanpha koihna-ah kham darik tul khat, kuang-uk sawmnga, leh siampipuan za nga sawmthum a pia hi.\nTua ciangin beh lutang pawlkhatte in vanmanpha koihna-ah kham darik tul sawmnih leh ngun mina tul nih za nih a pia uh hi.\nTua ciangin midangte piakte pen kham darik tul sawmnih, ngun mina tul nih, leh siampipuan sawmguklesagih ahi hi.\nTua ciangin siampite, Levi mite, leh mi pawlkhatte Jerusalem khua leh a kiimah teng uh hi; kongcingte, lasate, biakinn nasemte, leh Israel midangte amau khuapi ciatah a teng uh hi.\nTedim Lai Siangtho / Laibu: Nehemiah 7


url: =Snow in Tucson! #merrychristmas | SnapWidget\nSnow in Tucson! #merrychristmas\nby kittydeschanel 2 years ago | via Instagram


url: =My Best Christmas Ever! ~ T. Sawmlian :: ZOMI DAILY\nposted on 29 December 2016 at 10:34 am Lomkholna: Christmas, News, Sawmlian\nSawm kholh luatna zong om loin, inn lam lah kiciah zo lo ahih ciang ciin Mysuru (a min masa Mysore) lamah pai theihna ding lampi YWAM a sem sanggamnu Kimno in hong gen ciang, amah a om sunga va phak zong hoihsakna tawh va pai-in, sawm kholh luatna om lo mahin Lungdambawl bang ka innkuan un ka va zang suak uh hi.\nNidang lai a Mikang kumpi in India gamah vai a hawm ma, Vijayanagar Empire kici, kumpi gam thupi khat ii khuapi Mysuru pen khuapi nuam mahmah khat hi a, nidang lai a kumpite in a lam uh kumpi inn thupi bangzah hiam omte, sahuan (zoo) lianpi – sa nam khempeuh phial omna, paak huan leh bual (lake) bangzah hiam pansana tawldamna ding kibawlte bang zong Mysuru a nuamsak leh mite in tua khua a phaknopna hang thupite hi kha ding a, tuate Dec. 23 leh 24 sungin pawlkhat ka pha uh hi.\nKum 2011 kisimpina (census) ah Khristian 2.71% bek a omna hih khuapi-ah Lungdambawl ni zingin ka tunna YWAM kici, Khristiante nasep/mapanna khat kiang a kimawlna tualpi-ah Nipini ahih hang hiam kumpi zum khakni ahih hang hiam a nidang sanga kimawl ding a tamzawkna hang-a a thawm uh ngaihzawk cihloh, Lungdambawl tawh kisai a kiginna leh kilamdanna muh ding om lo hi.\nYWAM a nasemte lakah a tamzaw inn lamah ciah uh ahih manin a om lai mi thum, YWAM a sem mah innkuan khat, a gammite thum, leh ko innkuan in biakpiakna hun tom khat zangin, tua khit ciang theitui leh moh nekhawmin Lungdambawl a zangkhawm ka hi mai uh hi.\nYWAM a sem innkuan a om, Pa Simeon in giahna ding a nei lo, lam gei peuha a giak ziau mite adingin puanza, moh leh theitui a leina uh leh, a pia (donate) zong a omna thu hong hilhin, leh tuate hawm dingin zan masa (Dec 24 zan) in hong zawn himah leh, bang hiam lemtanlohna hangin Lungdambawl zan a hawm ding ahihna hong hilh kik hi.\nAmau nasepna mawtaw Van zangin, a lawmte nih tawh zanpuan/puanza, moh, leh theitui bangzah hiam pua-in zan nai sawm-le-khat kiimin ka paikhia uh a, lampi-ah thungetna nei-in, giahna ding nei lo, lampi gei peuh a lumte zongin ka tai kawikawi uh hi.\nKa upmawhna sangin Mysuru khuapi-ah tua bang mite na tam lua lo hi. Ka muh sunsunte uh puanza silhsakin, moh leh theitui ka piak ban uah, ‘Merry Christmas’ ciin deihsakna paihin, ka paisan zel uh hi. Midang, a kim a kianga omte in bang hih sawm ka hi uh hiam cih hong en gega-in, pawlkhat in dotna pawlkhat bang hong dong gaga uh hi.\nHih hunah van ka piakte lak uah lamdang a sa leh a lungdam mahmah banah, van pia ding ka hihna uh thei lo a kitom ek bang zong om hi. Khatpa bang lawmte khat in a ihmu lai puan va silhsak a sawm leh a khe tawh lawmpa tuan vat mawk a, kigamla pian uh ahih manin bangmah ci lo bilbel hi. Piak veve ding maw piakloh ding cih ngaihsunin, aman zong hong en gega ahih manin buaina a pian sangin ciin ka paisan mai uh hi.\nPawlkhat, a tamzaw in bel lamdang sa-in, ‘Khrismas letsong’ cih ka gen uh ciang theisiam pah uh a, a mel uh panin a lungdamzia uh kimu thei pah hi. Moh leh theituite hong pahin, lungdam taka puan a silh leh vante a nek uh muh bel, lungkimhuai mahmah ka sa a, cimul bang tho thei zawzen hi. Lawmte in zong tua bang a muh uh, a lungdamna thu uh gen belin nei uh hi.\nLam kiang, daai kawma lumte banah ka lungsim hong khoih mahmah, khe langkhat nei nawn lo, ciangkhut nih tawh khualai a vak, gim mahmah cih a mel pana kithei, khua-ul in a mai a buak, lampi geia omte ka piak uh a muh cianga lamen a ka paina mawtaw uh hong zuan, ka tutna kongkhak lamah mawtaw in a phut khak ding zong lau lo phial a, ka paisan ding uh lau a kin le buang a hong pai, puanza, moh leh theitui ka piak zawh ciang-a a lungdam mel ka muh ciang, ka cimul tho-in, ka mitkhitui luang dek zawzen hi (tudong ka mitkha ah thaam zo lai hi).\nLai Siangtho in na hoih sep pen a diakin i thu-uppih mite tungah bawl dingin hong hilh (Gal. 6:10) laitakin, Jesu mahmah in zong huh ding a nei lo, mi gentheite huh ding a thupina (Mat. 25:31ff) gen a, upna sunga i sanggamte kiang, i pawlpi, i mi i sa, a kisamte kiang leh, a kisam, huh ding a nei lo a gentheizaw leh meigong-tagahte nangawn zong huh ding Lai Siangtho hong hilh pen thupingaihsuthuai mahmah hi. Khristian biakna pawlpi sung khawngah kum tawnin i hih thei bangbangin i hanciam laitakin, hih bang Lungdambawl hun bangah a kisam mahmah, kuama phawk phakloh mite adingin zong kalsuan ding thupi mahmah hi.\nKei bel hih ka vakna uh tawh kisai bangmahpi ka sep om lo a, piakkhiat zong nei lo, a zui mawkmawk ka lel hi. Kei piak bangmah a omlohna pen ka lungsim a omte suakta taka ka pulak theihna hi kik bilbel hi. Hih bangin ei Khristian pawlpite in zong pawlpi huang pua lamah kalsuan ciat thei leng thupi-in manpha zen sin teh, ciin ka ngaihsun hi.\nPasian hehpihna, a Tapa Jesu Khris hang beka hih Mysuru tung a, mun tuamtuam pha thei ka hihna uh, nidang bang a Ama hong pianhun Lungdambawl zatkhop ngeingai theilohna a ka omna hang a Lungdambawl a thupina ka ngaihsut thakthakna, thukkik ding lametna om het lo-a a kisam mahmah mite tungah piakkhiatna piakna hunah ka kihelna tungtawna ka lungdamna leh ngaihsutna thak ka ngahnate ka ngaihsut ciang, nidang bang a Lungdambawl an nekkhop leh kikhopna-ah ka kihelloh hangin tukum Lungdambawl pen kei adingin manpha ka sa a, tua ahih manin ‘My Best Christmas Ever’ ci lo thei ka hi kei… Sawmlian Thomte\nPrevious: Vondeih Kep Ding – 85 (Dimno’ Pa)\nNext: 2017 Vision bangcineih ding ~ Pau Do Lian\n‘Awnghawh, Daihawh, Ekbuk, Restroom… ~ Hau Za Cin\nKhuahun zui a ganhing namte khuasakzia, nang koi utzaw?


url: =Petite a-level escort Melissa in Woore\nHi guys. My name is Diana. I LOVE what I do, and you will too (...) Woore\nSex With Prostitutes Woore\nEscorts & Prostitutes Woore


url: =KUM THAK – 1. Agelh ~ T. Sawm Lian - Laibu Saal\nHome > Thuluui/Articles > KUM THAK – 1. Agelh ~ T. Sawm Lian\nKUM THAK – 1. Agelh ~ T. Sawm Lian\n3) Na meetpih hiam? : Kum 2010 pen a ciamtehhuai mahmah kumin na zang kha hiam? Pianthak kum, LAITHAI kap, ZU dawn, ZA tep, TUIBUK muam leh Pasian leh pumpi in a deih loh tep le muam tuamtuam kikhel kum, innkuan kithutuak kum, lai zawh (passed) kum, siamna thak neih kum, midangte adinga na hoih sep kum etc. in na zang kha hiam? Na meetpihna a om kei phial zongin, tukum 2011 ciangin a ciamtehhuai dingin bangci bangin kalsuan ding cih kingaihsun in.\n- Daihna Cabin,\n- ZBYF Tangko : January 2011\nNi Thupi Pasian Thu T. Sawm Lian Thuluui/Articles\nItem Reviewed: KUM THAK – 1. Agelh ~ T. Sawm Lian Description: Rating: 5 Reviewed By: cinpuzomi


url: =Sex Awareness kisam nasa uhhiam? ~ Pau Tun Thang :: ZOMI DAILY\nposted on 3 September 2015 at 9:00 am Lomkholna: Article, Pautunthang, Theihhuai\nSex pen mihing nuntakna ah va mawk thupi simloh ding hi tuan lo hi. Mihing i hihna hong bukimsak khat ahi hi. Bang hang hiam cihna Pasian in mihingte adinga ana bawl hi mawk hi.Tua manin sex (nu le pa mawhna) lunggulh theihlohna pen mibatlohna khat ahi hi.Ahizongin ut bang banga phengzat dingdan hi lo leu leu hi.\nSex tungtanga ah nidanglai i pi leh pute hun sangin kisia zaw ta mawk hi.I pi leh pute pen zi leh Pasal zawn tungtang bangah na pilvang mah mah uh hi. Mo a va dawt uciangin hun sawtpi kingak sak uh hi.Bang hang hiam cih leh a pu apa khang pan in tua a makpa ding uh bangmi hiam cih sittel masa uh hi.A khangthu uh limtak in kan masa se uh hi. Kaunei nam ahi hiam, cih leh mihai omna khanggui ahi kha uh hiam cihte limtak in kan masa uh hi.Tua teng a theihkhit dipdep uciangin thukhensatna nei in mang pan bek uh hi.\nNamdangte bangle in Zomi te pen na ki ngai diak uh a, lo lamah kilawm in, zanciangin na kiheel zel uh hi.Ahizongin tuabang kawmkalah lawm kingaite in kilangsaksak lua khawllo uh hi.A kingaih mah mah uh hangin numei te bangin a lawmngaihpa te uh zahtak uh hi.Mi muh tanglaia a kianga tut ding nangawn zum ngaihsut uh hi.Tangval ten zong numei mawk mawlpih (molest) khollo uh hi.\nA diak in numei te pasal tawh minsiat khak lau in pilvang mah mah uh hi.Pasal ten bel a lawmngaih te uh a luppih theih uleh zi di in deih tak tak zolo uh hi.A hang pen a mau’ luppih theih khat midangten zong na luppih thei dingin ngaihsun uh hi.Tua banah zawlgai khak ding lau mah mah uh hi.Bang hang hiam cih leh zawlgai pen a zumhuai mah mah a kingaihsun khat ahi hi.A zi ding ua a ngaihsut tak tak te uh pen luppih sawm lo zaw uh hi.Banghang hiam cih leh sianthona thupi ngaihsut uh cihna hi.Kibuan(rape) zong tulai zah in tam sam lo hi.Tua pan sex ah a kikep zawh zia uh kilang thei hi.\nTu khawhun leu leu ciang kiteen ki baih ngaihsut ta in, tuaman in a kikhenkik zong tam hi.Sawt zong kimu nai lo pi in kingai thei pah vanglak cih khawng hi ta mai hi.Nu leh pate bang a mo dong hi nawn lo zaw in, a va gen lem ziau dan uh hi ta hi.Khristian i hih ma sangin khristian i hih khitciangin sex ah siangtho zo lo zaw phial hi hang.Tua ahihmanin Sex Education bang zong a kisap hun hong om ding hi.\nLeitung khantohna technology te mah mah zong kizang khial hi.Eimite bawl sex video Clip khong muhding om ta mawk hi.Music video nangawnah zong a sexy lam deih ta mawk uh hi.Pawlkhat kizep kipuahna te zong uang lua mah mah deuh hi.Tua in pen sex lam lunggulha piangsak thei ahih manin hoih lo hi.Tua ahihmanin sex lam kihilhcianna awareness zong kisam simta mai hi.Bang hang hiam cih leh i kiim i pamah nuleh pa tawh a om lo naupang kepna tampi om ta hi.Tua te a hang tampi te’ laka khat pen sex zatkhialh hang hi zen hi.Sex lamah kideekzo hi le uh tagah tu a sangin tawmzaw ding hi.\nI khangno ten Cosmopolitan Magazine tuam tuam sim nuam ta i cih leh, Sex tawh kisai thu ana kitamgelh man khawng na hi peuhset hi. Hih laibu te ah bangci’n sex zangnuam thei ding cih lamsang nagelh uh ahihmanin sinnopna lungsim peuh neihlawh thei lai uh hi.Bang anghiam cih leh neek leh dawn hoih in cidam mawk uh ahihman hi.Hih bang sex lunggulhna neihna pen mawhna hi pah sam lo hi.Ahizongin tua lunggulhna i khristianna tawh kituak lo a zatkhialh khakna pen mawhna hi zaw hi.Sex zatkhialhna pen Pasian’ huat pen mawhna khat ahi hi.\nI population tawh kituaka AIDS vei i tam luat in zong Sex i zatkhialhzia hong kilangsak hi.Tuhun ciang natna hoihlo tam ahihmanin pilvanga kikep siangtho ding hoih hi.Nauphiat (abortion) bang om sim ta mawk in, hih te sex awareness om leh phiat kuul se lo in zong a piangthei thu khat hi.Private hospital te’ summuhna khat bel hi kik bil bel.\nKristian ethics pan in kiteen maa sex zatkhawm pen a kilawm het lo khat ahi hi.Hih lamsang a tam thei thei i kigenpih ding kitangsam hi.Pasian Dan siangtho a kiteen khawng i thupi ngaihsut kuul hi.Bang hang hiam cih leh Khristian i hih manin ut bang banga phengtat ding te hi lo hihang. Tua ahihmanin lamman kihilh ding thupi hi.Sex Education cih leu leu zong pilvan a kuulna ah, kidalna (gaitheihlohna) lamsang khawng i va hah gen luat a tuate hanga sex promote i bat khak ding lauhuai zel hi. Bang hangin numei ten angkawm (uire) zel uh hiam? Pasal te hawmthawh uh hi mawk hi.Hih te khawng ipip hun hi nawn lo zaw in a solution zawn ding hi zaw hi.Sex education veve zong khat leh khat kitangsap kibangkim lo ding hi. Namdang lakah i minsiat loh nang nang, natna hoihlo i ngah loh nang,i cidam nang adt. in, i khristiana tawh kituak Sex awareness kisam nasa uh hiam?\nPrevious: India gam Zomi te ading in thunget sakna\nNext: Ka lungsim hong sukha khat


url: =US gamsung khualzinna pawlkhat – 24 :: ZOMI DAILY\nposted on 26 January 2016 at 8:00 am UTC+9:30 Lomkholna: Article, Awnzapau\nPeter in Sani ni nitakin hong gen khol khin a, a lawmpa Pastor khat in a mah mundang khat ah khualzin pak ding a hih manin, a maa ta-anggin hun na zatsak in hongci, ci in nai 10:00PM khawng a inn hongtung pen an aneek khitteh lum pah nai lo hi. “Hih pawlpi pen khanglui vaai lua lai mahmah thu guituuk vive hi a, ka kampau zong ka kidop mahmah kul ding hi, ka kigin zek lohin phamawh hi” ci in zan kimpi mahin a computer khanah tu niloh hi.\nZingsang zing-an neek khit ciangin ko innkuan tawh ka pai khawm ngeiingaii uh a, nai khat leh alang ka hawl khit uhteh East Pembroke khua ka tung uhhi. A biakinn uh pen kum 1867 peek akilam hi a, puahpuah kikkik ahi manin thaksuah lai veve hi. Ka tun uh leh amau zong biakinn kikhawm teng mah in ‘pot luck’ ci in amau inntek pan keng in zing-an ne ding a kithawi laitak ka tuak uhhi. Zing-an ne khin ung ka cih uh ciangin hong hah sawl thuah nawn het lo in a mauteng mah in ne pah ngekhngekh uhhi.\nA kikhawmte lak ah piteek puteek leh kum 18 nuaisiah anu apa bangkua pan a, a suakta nai lo naupang tawm khat bek ka mu hi. A vekpi in hong kikhawm 30 kim khawng bek pha ding hi.\nA bulletin leh a laibu pawl khat ka sim leh a pawlpi neu tawh kituak hetlo in a sepkhiat uh pen department tampi takin khen in kicing sak mahmah hi. Tuate zong Kawlgam ciahkik ciangin a ngaihsuthuai mahmah ih zuih pah ding a kilawm mahmah pawl khat in ka ciamteh pah viuuveuu hi. Hun khempeuh nai khat val diak bek sawt a, Peter zong pawlpi mi piteek puteekte nuisak lingling zel in thukim tuak thei peuhmah uhhi.\nZo Hun Zong Kikhawm\nNitak lam nai 2:00PM ciangin Zomite kikhopna ci in Nu Ngai Zen in hong paipih hi. Baptist Biakinn gol mahmah khat sung khan neu khat ah ka kikhawm uhhi. Tua lai ah hong kikhawm tawm lai mahmah hi. Mi 15 khawng bek pha ding hi. Ciimnuai Zomi nupa khat leh adang thum khawng om hi. Nupate zong tu nai mahmah a na tung hi a, amin Pa Pau Khan Cin (Cinlek) a zi a khua lui ka khua veeng Phaileeng khua pan hi a, amin ka ciamteh thei nawn kei hi. A dangte pen ih lawm Laimi kici Zomite vive mah ahihi.\nPeterte nupa in Zomite biakna lam ahi zong leitung thu ah ahi zong a na vaan zel uh hi a, amau omdan pen tel mahmah pah tuak lel kasa hi. Kikhopna ah Kawl pau vive zang ahih manin a sawt lo in Lai kici Falam khangsiah Zomi pawl tuam paipah leh kilawm hi. Peter in zong Zomite (Zomi ka cihteh Chin taang a ka zat hi.) kithutuah loh dan leh a khua muh loh dan kamsia kam hoihlo tawh a gennop kei hangin, hawmthawh mahmah leh kilawm ka sa hi. Agei khan khatah Karente Kawlpau zong a thei peuhmah lo Thailand tawh gamgi pan a hong pai hontang khat mah zong kikhawm ngeiingaii uhhi.\nNitak khuazin ma in ka innteekte nupa leh ko inkuan teng Falls lam mah ka pai leuleu uhhi. Khuamial zawh ciangin meitaang tawh etlawm semsem hi. Canada lamah inn sang vive kilam hi. Hotel lian mahmah leh casino, amusement center leh tower sang mahmah khat zong om a, tua dawntuai a kahna lift te mi nawn in manlah thei mahmah hi.\nKa ciah uh ciangin innah paisuak lo in Niagra gun dung zui in a electric power staion khawng ka en suksuk uhhi. Tua ka et uh electric power station ka cih pen Niagra Falls tuitha zang a meitha piansakna phual hi aa, meitha 400kilowatts ciang dong piangsak zo hi. Peter pen a ui mah tawh kithuah kawikawi a, Ngai Zen en kawm sa in hih ka ui pen inn ka tun sial in hong muak in hong maitai tawntung hi. Ka it mahmah ka ui hi ci in a khiatna nei bang khat in ciamnuih bawl hi. Nitak an Apple Bee acihna mikang ansai ah innteekte nupa in hong neekpih a, a zin tangvalpa Dan leh ko innkuan tawh ka vekpi un guk ka pha uhhi. \nPrevious: Vitamin Pawl khat ~ Dr. Sian Za Kham\nNext: Tulaai Leitung Thuthang Tuamtuam Updates January 25, 2016


url: =Thai kumpi thunei te’n $29.4 million manneiding vankham mankhia :: ZOMI DAILY\nposted on 4 April 2018 at 6:49 am Lomkholna: News, Sawltak, Thailand, World\nThailand gamsung ah guihtheih khamtheih vankham Drug bekbek 700 million baht (S$29.4 million) manneiding kimankhia a, vankham akimankhia lakah atampen “largest crystal methamphetamine” hi ci’n Thai Police te’n zanni in genkhia uhhi.\nUN inzong “Golden Triangle” kuamsung panin apiangkhia vankham Drug tepen South-east Asia sungteng ah kitheihzak in kilimzat mahmah hi ci’n genkhia uhhi.\nGolden Triangle akici pen Thailand, Myanmar, Laos gamthum akituahna kuamsungteng akilawhna hi a, tuakuamsung panin guihtheih khamtheih vankham “ice” akici pen kinak bawlkhiat mahmah hi.\nThailand, Chumpon Province sungah March 28 ni in Methamphetamine kici vankham bekbek 700kg tak ki mankhia a, tuate pen Malaysia gamsung ah akipuaksawm hi ci’n Police te’n genkhia uhhi. Tua Drug tawh kizom in Malaysian gammi 2 leh Thai gammi 2 zong kimanpah uhhi.\nMethamphetamine pen aki zuakkhiatna Market zaisemsem in, East leh South-east Asia gamsung tengah kizelmang khinta hi.\nMore: Thailand, tuipinawl piaudung 24 te ah zatep kikham cipta\nThai Police te’n March 25 panin April 1 kikal amatkhiat uh vankham Drug tuamtuam te zanni in Bangkok, Government Compound ah lahkhiatna nei uhhi. Tualak ah Cocaine, Cannabis, Ecstasy cihbang guihtheih khamtheih Drug tuamtuam kikhel hi. Sawltak #zomidaily\nPrevious: YouTube Headquarters sungah numei khatin thautawh mikapliam, amahzong kikaplum\nNext: Zukhamsa in mawtawhawl khatin mi taihkha in taisanziau, ataihkhak pen azi leh atapa nahi sawnsawn


url: =Zomi/ZCD thu sung ding, kei hoih ka sak thu khun pawl khat :: ZOMI DAILY\nposted on 27 November 2015 at 8:02 pm Lomkholna: Mungsen, News, Politics, Zomi\nDear ZCD/Zomi pih te,\nKei hoih sak dan. Deih nget zong a nget dan siam leng, hong pia ding te leh mipi/midang te muh na ah zong ki lawm zaw se hi.\n1. State ai dang a Radio/TV program cih te pen tua state/division sung a om mipi a tam pen in a tel ding kampau/lai zat ding. Kumpi Radio/TV zopau hong pia un e cih sang, a mui bun zaw tam? Hong pia ding te a ding in zong hong piak dan nuam ding.\n2. District Myo (Town) pen tua district sung a om mipi te ading a senpi pen/deih pen Town a koih ding. A ki sap leh tua distruct sung a teng mipi ten vote/mee pia ding. Hi pen democracy dan hi a, hong pia ding te a ding in zong hong piak dan nuam ding.\n3. State/Town khat sung a om na khat peuh peuh pen tua state or union government in nei ding. A kisai lo State/Division khat in gal vai hawm lo ding. (Genteh na: Chin state, Tedim gam leitang tung a om University pen Tedim University mah hi pah lel ding. Kalay University ci bang zang lo ding.)\n4. Lampi a ki tam zat pen (motor a tam pai pen) te puah ma sak ding. Usapi(Priority) a puah/lam ding. Gangaw-Hakha (Hakha-Falam-Kale) sang Kale-Tedim-Rih motor tam pai zaw na pi in, lam ki puah lo zaw. U lian pi te Hakha bek ah teng uh a, a mau a ding a senpi ding bek ngaih sun lo a, mipi a tam thei thei hamphat na ding hong ngaih sut nang.\n5. Kumpi zum/ head quarter te zong capital bek ah koih lo in, khua tuam tuam ah zong koih ding. (Eg. tun zong Naypidaw ah kumpi zum tampi a om hang, Ygn ah zong om lai ve ve) tua dan in a senpi na mun te ah a ki zat theih na ding. Eg. Tedim pen Chin State Commercial Capital. Hakha Politial Capital, tui lam khual zin na lam zumpi (Chin state water transportation head office) Paletwa ah ci dan e.\nUS ah Washing DC ah kumpi zum, New York ah UN Zum ci dan hi a, Australia bang hi leh Canberra a kumpi zum, Melbourne pen sport capital leh Sydney pen Commercial capital ci dan in ki zang lel hi. Na khem peuh capital a koih kul se lo. Australia PR bang a siau(apply) ding hi leng, Asia lam teng Syndey zum ah, Africa lam teng Adelaide lam ci dang in zum/na sep khen bawl uh hi. Ei zong Chin state zumpi khem peuh Hakha ah om kul khin se se lo.\nChin state ah khua kim a khang toh na ding, a hun hun in parliament meeting te zong a kua a kua ah bawl ding. Kei up mawh na ah, hi bang in gen leng Hakha lo teng in hong thu kim pih lel ding a, ei a ding hamphat na khat hong hi pah ding hi.\n6. Budget tam pi nei lo pi pi Nyipidaw/Hakha ah u lian te a ding special medical care (athukuh) lam na ding sum tampi bei ma sa sak lo ding. khua neu khua ta te a ding basic medical care a ding zang masa ding. U lian khat pek 1, mizawng meigong khat pek 1. Mi 100 om na khua pi ah pek 100 a ki zat leh mi 10 om na khua ta ah pek 10 zang ding. mi khat pek 1 tawh pai theih na ding.\n7. Khangto na lam sum/budget pen a khangto nai lo mun/gam te pia masa (usapi) ding. (eg. Chin State, – kawlgam bup ah lai thei lo a tam pen 2 na hong ki ci – Tedim)\nMuh dan ki bang lo/ muh dan tuam tuam te zong za nuam hang ei. Hong at tek vo.\nPrevious: Itna khatha haikhat ~ By: Thangneu\nNext: Mother Teresa kammal hoih pawl khat


url: =Unau Pasal Nih (The two brothers) ~ Khat Thang :: ZOMI DAILY\nposted on 15 October 2014 at 8:37 am Lomkholna: Article, Khatthang\nUnau Pasal Nih (The two brothers)\nHun khat lai-in, American khuata khat ah Unau pasal nih om hi. Uzawpa in zi le ta nei in Innkuan kicing sim thamuh hi. Anau zaw pa ahih leh tangval lai khat hi. Inn tuam tuakah a om uh hangin, A nu la Pa’ gamp lo khat kho khawmuh a, a ngah bangbang lang hawm uh hi.\nNi khat a nauzawpa in “kei pen khat bek hing a, ka U ahih leh a zi, a tate tawh innkuan kicing ahih teh ka U tawh a kikimin khawhsateng ka lang hawm uh pen hithei kei, ka U in a kep, a vak ding tam, kei bel khat guak hi lel” cih hong ngaihsut kawmin zan khuamial khit teh a ma\nneihsa antang ip khatta a Upa buhsal-ah va puak sim zel hi.\nTua leh, Uzawpa in zong thu khat ngaihsun kha in, “Kei zi le ta nei hing a, haksatna, cihmawhna khat tuak leng, hong cing, hong kem dingin ka zi, ka tate om uh, ka nau ahih leh a mah guak bek hi-a, dam lohna, cih mawhna khat tuak leh a nek, a dawn ding haksa ding” cih ngaihsun kawmin zan sim mahin, a ma antang ip khat ta a nau’ buhsal-ah va phuak sim zel hi.\nTua bangin a om uh kum khat bang hong sawt khitteh, a nih un a buh sal-uh a kiam tuan loh lam hong phawk tuakuh in lamdang sa sim uh hi.\nAhizongin, zan khat khualmial lah ah a unau un kiphukha citciat uh a, a thu uh hong kithei ta a hih man un, antang ip puakuh lei-ah khia in, unaute itna lungdam khitui tawh hong kikawi uh hi.\nThangho le Liando in mimtang, taangtang a phelhawm Zomite tangthu tu ni Zomite lungtang sungah I vom lai hiam? “Hawm sim nungta, nebum puk si”\nPrevious: Dr. Do Kham Kum 1 cin Phawkna Hunbawlna\nNext: Tulaai Leitung Thuthang Tuamtuam Updates October 14, 2014


url: =Matthew 1 | SCB2 Bible | YouVersion\nJesus Christ ii Taanghpupite\n1Abraham ii suan, David ii tu le ta ahi, Jesus Christ ii taanghpupite ii min tepteena lai sia hi bang hi a,\nAbraham pan David kumpipa dong, a taanghpupite ii minte a nuai a bang ahi hi. 2Abraham ta Isaac, Isaac ta Jacob, Jacob ta Judah le a suapuite ahi hi. 3Judah in a zi Tamar taw Perez le Zerah hing a, Perez ta Hezron, Hezron ta Ram, 4Ram ta Amminadab, Amminadab ta Nahshon, Nahshon ta Salmon, 5Salmon ta Boaz hi. Boaz ii nu sia Rahab ahi hi. Boaz in a zi Ruth taw Obed hing a Obed ta Jesse hi. 6aJesse ta sia David Kumpipa ahi hi.\n6bDavid pan Babylon khua ah Israel mite salin a kimat hun dong, a nuai a bangin taanghpupite khang kiciamtee hi. David in Uriah zi taw Solomon hing a, 7Solomon ta Rehoboam, Rehoboam ta Abijah, Abijah ta Asa, 8Asa ta Jehoshaphat, Jehoshaphat ta Jehoram, Jehoram ta Uzziah 9Uzziah ta Jotham, Jotham ta Ahaz, Ahaz ta Hezekiah, 10Hezekiah ta Manasseh, Manasseh ta Amon, 11Amon ta Josiah, Josiah ta Jehoiachin le a suapuite ahi uh hi.#2 Kum 24:14-15; 2 Khang 36:10; Jer 27:20\n12Babylon ah salin a kiciapui pan kipan Jesus khang dong a nuai a bangin taanghpupite khang kiciamtee hi. Jehoiachin ta Shealtiel, Shealtiel ta Zerubbabel, 13Zerubbabel ta Abiud, Abiud ta Eliakim, Eliakim ta Azor, 14Azor ta Zadok, Zadok ta Achim, Achim ta Eliud, 15Eliud ta Eleazar, Eleazar ta Matthan, Matthan ta Jacob, 16Jacob ta Joseph hi a, Christ kici Jesus Nu Mary pasal ahi hi.\n17Tua ahikom Abraham khang panin David khang dong khang sawm le khang li hi a, David khang pan Babylon ah salin a kipaipui uh dong khang sawm le khang li, Babylon te mat hun pan Messiah sua dong khang sawm le khang li ahi hi.\n18Jesus Christ suana sia hi bang ahi hi. A nu Mary sia Joseph taw teang tu in a kidongh sa ahi hi. Ahihang a kiteen uh ma in, ama Thaa Thiangtho taw naungil om hi.#Lk 1:27 19Joseph sia thumaan a ngamta tawntung pa khat hi a, ahizong ngual mai ah Mary maimawlsak nuam ngawl ahikom amate nii bek vaihawm in kikhen sawm hi. 20Tuabangin a ngaisut laitakin, Vantunglalang khat a mang sungah hong kilak a “David ii suan Joseph awng, Mary sia na zi tu in teenpui kiita heak in. Banghang ziam cile ama sia Thaa Thiangtho in ngaisak hi. 21Ama in tapa khat hong hing tu a, a min Jesus ci in na phuak tu hi — banghang ziam cile ama in a mite mawna pan a hun tu hi,” ci hi.#Lk 1:31\n22“Tu in hite theampo a pianna sia Topa kamsaangpa sonkhol teng a taangtun natu ahi hi. 23Ngaknu thiangtho khat naungil om tu a, tapa khat hing tu hi, a min Immanuel kiphuak tu hi.” (Tua in “Eite taw Pathian omkhawm hi,” a cinopna hi.) #Is 7:14 (LXX)\n24Joseph khanglo in vantunglalang ii sawl bangma in Mary teenpui hi. 25Ahihang taciil nau a sua dong a zi ompui ngawl hi. Tuaciang Joseph in nau min Jesus ci in phuak hi.#Lk 2:21\nSiyin Chin Bible © Bible Society of Myanmar, 2016\nLearn More About Syin Chin Bible


url: =Malaysia Om Zomite(Chin) Mailam Tu Kikupna ~ Thu Tatuam (Siyin News)\nMalaysia Om Zomite(Chin) Mailam Tu Kikupna\nMonday, December 01, 2014 Refugee Taw Kisai No comments\nMalaysia om Zomi (Chin)te lawng khat luang in, haksatnate leitung ngam tatuam level zaaksakna nei tu in, tutuung Global Chin Christian Conference ii item kikupna sung ah khat in kihel sak aa, ACR lampuite , CRC lampuite, Dai community pan lampuite le MCCU (Malaysia Chin Christian Union) pan lampuite/ pastorte in Nov 30 nitak in kikupna nei thei hi.\nBangkok pan panmunla in, migrant taw kisai research avawt Human Right Watch Group, Hongkong base Human Right group pan ate, Tanaganitha kici Malay NGO te in hi thu taw kisai hong sung hi.\nAmasa in, Malaysia om teng pumkhat suak in, lawng khat in luang khawm thei masak natu avekpi kingawm in, kipawlna min khat kisamh masa aa, kipawlna tu min sia ZAM le FRO te kihel thei ngawl ahikom, khensat thei ngawl lai hi.


url: =SIALSAWM PAWI. Dr. Dal Lian - Laibu Saal\nHome > Thuluui/Articles > SIALSAWM PAWI. Dr. Dal Lian\nSIALSAWM PAWI. Dr. Dal Lian\nSial pen Mithun, Gayal zong kici.\nSim lei tunga om minam khempeuh in ngeina nei ciat uh a, tua ngeinate adingin a hoih pen, a manpha pen hi-in, a lung uh a nopsak ban-ah kithutuaksakin ki-itna zong khosak hi. Tua ngeinate apu apa khang pan kipanin kem toto ciat uh hi. Ei Zomite in zong ngeina hoih tampi ih nei hi. Tua ngeinate in ei Zomite hong ki-itsakin minam kician khat hong suaksak hi.\n1.A Nuam Sialsawm Pawi:\n(Sialsawm Pawi thu pen Dr. Dal Lian (Blue Star Academy)’ gelh, Tedim Cultural Troupe, Lamka’ Kum 2000 Millenium Khuado Pawi Magazine sung pan a kila hi)\nItem Reviewed: SIALSAWM PAWI. Dr. Dal Lian Description: Rating: 5 Reviewed By: Cinpu Zomi


url: =Kawlgam lasiam minthang Lay Phyu in lathak hawmkhia ding ~ ZD :: ZOMI DAILY\nposted on 1 December 2016 at 7:27 am Lomkholna: Celebrity, Myanmar, News, Sawltak\nKawlgam sungah Rock Stars minthang mahmah Lay Phyu in lathak liklek khat December kalmasa sungin hawmkhiading cih Irrawaddy pan kiza hi. Tua ahawmkhiatding la minpen “Bagan: First Myanmar Empire” kici a, nungdiak in zinling in asiagawp Bagan Temples te puahkik nading ngimna tawh abawlkhiat uh ahihi.\nHih “Bagan: First Myanmar Empire” pen Myanmar Music Store pan in Online ah ki leitheiziauding hi. Kawlgamsum 300 Kyats bektawh kizuakding a, January khasung inzong Music Video leh Documentary Video te ki khahkhiading cihi.\nHih lathak zuakna panin amet apung khempeuh Bagan Temples puahkik nading in mawhpuak anei ahi Archaeology Department in Bagan, UNESCO, leh Bagan Heritage Trust te kiangah huhna in piakhiading uh cihi. Hih “Bagan: First Myanmar Empire” kici lagelh pen Myo Swe Than hi a, Album Cover Design zong ama suaih ahihi.\nAma ii Facebook tungah hih ladawng agelhna ahangpen hihbang in Post khia cihi.\n“Bagan has been damaged in the past. No matter how it was damaged, Bagan survived. There was Bagan before our existence and it will be there without us. It will be there as proof of our culture, race and country as long as the world exists. We don’t want you guys to cry for Bagan, but to be united,”\nRelated: Brazilian Football Team te tuanna tuahsia, mi 70 valsi\nBagan pen Kawlgam sungah gamdang mite lunglutpen Tourist Attraction khat hi a, leitung inzong atheih mahmah munkhat ahihi. ZD Sawltak #zomidaily\nPrevious: Lamdang Aksi Pi ~ Khambawi\nNext: Zosuan (Zomi suan) ihcih ciangin ~ J. Thang Lian Pau


url: =Abandoned logging/horse pen camp upstream from Amalia - Bild von MW Bar Ranch, Amalia - TripAdvisor\nAbandoned logging/horse pen camp upstream from Amalia - Bild von MW Bar Ranch, Amalia\nMW Bar Ranch Bilder\nFoto: “Abandoned logging/horse pen camp upstream from Amalia”\nAus Bewertung: Tiefe Erfahrung mit ... von MW Bar Ranch\nNr. 1 von 1 B&B/Pensionen in Amalia\nSie waren bereits in MW Bar Ranch?Teilen Sie Ihre Erfahrung!\nAlle 28 Bewertungen für MW Bar Ranch anzeigen


url: =LESSON 6 Oct 31–Nov 6 ~ MUC\nLESSON 6 Oct 31–Nov 6\nAdmin 4:02:00 PM Articles, Sabbath School Lesson\nA LIANPEN LAIHILHSIA TUNG PAN KA SIN DINGTE\nTu Kaal sung sim ding: Pian. 3:1–11;Rom. 5:11–19; Pian. 28:10–17, John 1:1–14, Matt. 15:21–28, Mark 10:46–13 52.\nKAMNGAH: “ Tua ciangin Jesuh in, “ Na ciah thei ta ding hi; na upna in nang hong damsakzo hi,” a cihkhit phetin amah in khua mukik theipah a, tua a pai-na lampi-ah Jesuh nung a zui hi.” Mark 10: 52.\nA maizum ngei lo i om hiam? Mi hong theih ding na deihloh nangma khialhna nangmah in gimna na thuak a om ngei hiam? Mi a tam zaw in tua bang i tuakkha zel hi. Adam leh Eve in nek dingin kiphal lo singgah a nek uhteh bang thu ngaihsunin na um hiam?\nAhihkeileh Jacob in a u pa ngah ding thupha a deih manin a pa khembawl-in, a sanggampa kiang pan kihemkhia-in taimang hi. Koi bangin zan khuamial sungah ihmu hiam? A mawh laitakin kaihkhiat thuak numei nu lungsimah bang a om diam? (John 8:4). David in zong tua bang khialhna sung tung ngei hi. A lunggimna leh mawhmai a lunggulhna Late 32 sung thu in a dinmun ngaihsut in. Khrih hong sihna leh hotkhiat lungdamna thu in mi khempeuh aa ding hi. Mi khempeuh in bangbangin kilamdanna nei ciat hi mah taleh mi khempeuh i kibatna khat in mawhna nei vive ihi hi. Tua hi-in Khristian pilsinna mantakin mawhna panin suahtakna lampi a hong hilh tawntung hi. A Lianpen Laihilhsia, Topa bek in mawhna sung pan suahtakna hi, cih tu kaal sung thusinna hi ding hi.\nBUCIP LO ZAW\nPian. 3:1–11 sim in. Bang hangin Pasian in Adam tungah “Koi-ah om na hiam” ci-in dong hi ding hiam?\nMawhna kipatna tangthu a gen kimkhat in tua singgah in apple hi, ci uh hi. Ahi zongin Lai Siangtho singgah min pulaak lo hi (Pian. 3:3). Bangbang singgah hi taleh tua in a thupi hi lo-hi. Nekloh ding singgah nekna in khiatna nei hi. Pasian leh a thupiak langpanna hi-in tua in: “Kei le kei nungta thei ning. Kei le kei mah in Pasian hi-in, Pasian Kammal tungah thuneihna ka nei hi,” cih limcing hi. Adam leh Eve in “Gulpi’ sawl bangin tua singgah a nek uhteh amau nunzia a ngei bang nawn lo hi. Amaute lam zuan in Pasian a hong pai takteh Adam leh Eve in huansung singkungte lakah bucip uh hi (Pian. 3:8)\nPasian in Adam aw “ koi ah om na hiam” ci-in a dot pen tuampiak hi. Pasian in Adam omna mun thei hi. Adam leh Eve in nek loh ding a kikoih singgah a nekna hangun tu-in a dinmun a phawk nading deihna-in thudong hi.\nRomans 5:11–19 sim in. Paul in Adam thupalsatna leh singlamteh tungah Jesuh a hong sihna in a thu kizom ahihna bangzah vei pulaak kikkik hiam? Jesuh in Adam thuman lohna a beisak dingin a hong pai ahihlam bang hong hilh hiam?\nPasian hotkhiatna in mimawh Adam leh Eve suahtakna hong suak hi. Amaute mawhna hangin Pasian mai-ah a zumsel nadingun bucip uh a, Pasian in amaute zumna pan-in honkhia hi. Eima deihna zui-in kalsuan ciangin Pasian tawh kigamla hi lo i hiam?Amah tawh a nungta khawm dingin Jesuh in tua mawhna sung pan eite a hong honkhia hi. Koi-ah om na hi uh hiam, cih dotna in mimal khat tungah zong a hong kidong dotna khat hi. Mawhna, maizumna sung pan a hong hotkhiat nading, Amah tawh kizop nadingin Jesuh in bang sem hiam?\nBang hangin Khristian pilsinna khempeuh in Pasian tawh kigamla-in, Amah kiang zuatkikna lampi Jesuh a hong hilh siksan ding kisam hiam?\nPASIAN KIANG PAN TAIKHIA\nPian. 28:10–17 sim in. Bang thu piang hiam? Mawhna sung a nungta mite adingin Pasian hehpihna bang hong hilh hiam?\nJacob in a nu panpihna hangin a innkuanpihte tawh kizopna-ah zuau thu tawh nungta hi. Tu-in a zuau khemna gah a ne hi ta hi. A sanggampa thaangpai-in a hehna hangin Jacob in a pu teenna Haran gam zuanin galtai mi khat hong suak hi. Buai-na tawh kidimin a lauhuai dinmun hong tung hi.\nA khualzinna-ah ni khat gimin tawlin khuamialin khuazan ding hi ta hi. A zuatna mun tung nai lo-in gam simtham lakah om hi. A lukham ding suangtom khat zangin ihmu hi. Ihmucip thei lo ahih manin ak ihmu bang hi. A ihmut sungin mangmanin tua a mang sungah van le lei kikaalah kahlei khat mu hi. Tua kahlei tungah vantungmite a tuaksuk a kahto mu hi. Tua leh amah a hopih awging khat in “ Keimah in Abraham Pasian, Topa ka hi hi,” za hi. A aw zak in tua kamciamte pulaak kikkik hi. “ Na suan le khakte in minam lian suak ding uh hi. Amaute in leitung minamte adingin thupha hi ding uh hi. Nang ka hong ompihna thei in. Na paipai-na mun khempeuhah nang tawh ka hong omkhawm ding hi. Na tungah ka kamciamte a tangtun matengin nang ka hong nusia ngei kei ding hi,” ci hi(Pian. 28:15).\nHih thu Paul pulaak siksanin Ellen G. White in hih bangin hong hilh kik hi: “Jacob mangmatna sungah kahlei in Khrih limcing hi. Khrih in leitung leh vantung kizopna hong bawl, ciangtan nei mihingte leh ciangtan nei lo Pasian kizopna hong bawl hi. Jacob in amah a huh PA tungah Abraham a kipan kamsangte a kipiak thute a ngaihsut ciangin nuntakna a ngahna Pa tungah a upna hong hingkik hi. The Acts of the Apostles, p. 512.\nJacob in a ihmutna pan khanglo hi. Jacob in “ Ken ka theih khak loh hangin Topa in hih munah om taktak hi,” ci-in amah le amah kiho hi (Pian.\n28: 16, 20). Hih munah thupiang in lamdang hi. Jacob in tua mun mangngilh ngei lo-in tua mun minphuah hi. Tua khit ciangin Pasian tungah a tawntungin citak dingin kamciam bawl hi.\nMawhna tawh kidim hi mah taleng Khrih sungah hotkhiatna a hong pia Pasian zia le tong ngaihsun in. Bang hangin hih thu Khristian pilsinna in siksan bulpi–in koih ding kisam hiam?\nThuciam Thak sungah John 1:1 “ A kipatcilin Thu a om hi. Thu in Pasian tawh a omkhawm hi. Tua Thu in Pasian ahi hi” cih thu sangin a kithei kim zaw a dang om lo hi. Tua ban zomah John in “Thu in mihing hong suak a, eite lakah hong teengin eite in am minthanna i mu hi. Tua in Pa in khat bek a neih a Tapa a piak minthanna hi a, hehpihna leh thuman thutak tawh a kidim hi” (John 1:14).\nJohn 1:1–14 sim in. Jesuh in kua hi-in tu-in bang sem hiam cih hong hilh hiam? Jesuh in laihilhsia khempeuhte etteh thamcing ahihna bang hong hilh hiam?\nEden huan a Adam leh Eve a hopih Pasian mah in a cimawh galtai Jacob hopih hi. Tu-in tua Pasian in mihingin hong piang hi. Thuciam Thak sungah Pasian in Jesuhin hong piang hi, ci hi (God was personified in Jesus) Jesuh tungtawnin Pasian deihna leh Ama lampi i theithei hi. Banghang hiam cihleh Jesuh in Pasian hi. Tuiphum John in vanglian takin thuhilh ahih manin Jerusalem pan biakna makaipite in a lamdang honkhia pa dingin ngaihsun uh hi. Ahi zongin John in kei sangin a zaw mipa pai nadingin lampi bawlkhol ka hi hi, ci-in dawng hi. Tua zahin mihonpi in lamdangsa-in amuh uhteh Tuiphum John in Ama khedap khau sutsak ding nangawn-in zong ka kilawm kei hi,” ci-in pulaak hi (John 1:27). A zingsang ciangin John in Jesuh hong pai mu-in “ En un Amah in Pasian Tapa hi, ci-in pulaakin tua ni leh tua ni khit ciangin, “Jesuh in Pasian tuuno hi, ci-in pulaak hi. Tua banah Tuiphum John nungzui nihte in Jesuh nungzui ding khentat uh a, Jesuh in amau tungah “ note in kua mu dingin zong na hi uh hiam,” ci-in a dot ciangin amaute Jesuh pen “Rabbi” ci-in hopih uh hi. Rabbi a khiatna in Laihilhsia cihna hi (John 1:38).\nJesuh in Rabbi hi; Laihilhsia in Amah bangin laihilhsia kuamah om lo hi. Bang hang hiam cihleh Amah in Pasian hi. A tuamin genleng Pasian in mihingin hong piangin rabbi a hong om hi. “Leitung in amuh a lian penpen laihilhsia in Jesuh hi” (Ellen G. Q White Signs of the Times, June 23 10, 1886).\nJesuh in kua hi, cih ngaihsun kawm-in bang hangin Ama tung pan upna thuhilhsia a hoih pen kingah thei hi ding hiam? I gen thute in thuman hi a hi ding thupi banah i sep i bawl, i gamtatna khempeuh in thuman ahi ding thupi ahihna Jesuh in bang hong hilh hiam?\nNUMEI KHAT IN DAWNGKI\nJesuh in A Lianpen Laihilhsia hi. Ama nunzia leh Ama thuhilhte in Pasian zia le tong mantakin hong hilh hi. Tua hi-in a lamdang mahmah hih Hotkhiatna tangthu-ah hotkhiatna kitaangko thute Jesuh in ngai veve hi.\nTyre leh Sidon pan a Gentile numei/ Canaan numei leh Jesuh kiho-na thupiang sim in (Matt. 11 15:21–28; Mark 7:24–30). Jesuh tawh a kituah zaw deuh nungzuite in tua numei thuak zo nawn lo uh hi. Jesuh hopihzia in Amah mah in zong ningh khin tawh kibang hi. Bang thu in tua numei maingalsak hi ding hiam? Hih thupiang in midangte tungah Jesuh in a thuhilhzia bang hong hilh hiam?\nJesuh in Tyre leh Sidon khua sung lut ding hi ta hi. Hih khua in khualmi tamna khua hi banah minam kilangneihna hat mahmah hi. Khuata a nasem Jew mite in hih khua hong tun uhteh Greek kampaute in nengniam uh hi. A sawtnai lo hun khat lai-in Jesuh khankhiatna Galilee gam uk mangpi Herod in Tuiphum John a awngtanna mun hi. John thupuak in Jesuh thupuak mah ahih manin John kithahna in Jesuh adingin zong a lauhuai dinmun hong tung hi. Jesuh a nasepna-ah lauhuai-na nawkkha ding a kipan hong hi ta hi. Tua bang lauhuai-na thupiang om laitak hi-in, Jesuh in kuama theih ding ut lo-in tua khua sungah va lut hi (Mark 7:24). Ahi zongin numei khat in Jesuh na thei kha hi.\nTua khua mite ngei-na ah numei in thunei lo hi; a lungsim ngaihsutna bangmah pulaak ding kiphal lo hi. Tham lo-in hih numei in mite nenniam Jew mite mah bangin hamphatna ngah lo numei khat sawnsawn hi. Hih numei tanu in a cina hi. Huhna kisam hi. A tanu in damna a ngah mateng huhna ngen ngen hi. Jesuh in “ Tate nek ding an uite piak ding kilawm lo hi,” ci-in numei kihemkhia dingin sawl hi (Matt. 20 15:26). Numei in na sa mahmah hi napi tua bang hi lo-in a lamdang thu khat hong piang hi. Numei in Jew mite bang lo-in innah ui khawi khat hi ding hi ven, ui omzia thei mahmah hi; “hi mah hi, Topa aw, ahi zongin uite in a topa sabuai tung pan a khia anneng khia ne buang hi ven,” ci-in dawng kik hi (Matt. 15:27). Hih dawnkikna in na khempeuh kilamdangsak hi.\nJesuh omkhong thei nawn lo-in a tanu damsak hi. “Na lunggulhna bangin piangta hen” (Matt. 15:28). Koi bangin hih kammal na tel hiam? Koi bangin eima deihna bangin nate a hong pianloh ciangin hamsatnate zo thei ding na hiam?\nA DEIH NGAH SANGNAUPANG\nJesuh leh a nungzuite in Jerusalem lam manawh-in hong pai uh hi. Herod in Tuiphum John nopmawh a sak bangin tuin zong Jesuh nasep dongkholhsa hi. A nungzuite a kipan mizawng genthei mite in gam ki-ukna kikhel ding lamen mahmah uh hi. Jesuh in zong a lian mahmah lametna thu tangko hi. Ahi zongin kumpi thuneite leh ukna neite in Jesuh thupuak susia dingin hanciam uh hi, cih Jesuh in mukhol hi. Jesuh thupuak a tangko lo theithei dingin vaihawm uh hi. Jesuh tawh kithuah sangnaupangte, nungzui sawm le nihte in Jesuh lamah lim pan mahmah uh hi. Tua bangin Jesuh tawh kikhawl khawl uh hi napi a Siapa uh thupuak theithei lo uh hi (Mark 8:31–33). A Lianpen Laihilhsia in a sangnaupang in a hamsa thute a tel dong uh hanciam dingin makaih hi. Jesuh thupuak a thupi ngimna bulpi mu zo lo uh hi ( Mark 8:37).\nTua bang kawmkalah mittaw khat in nungzuite muhloh thu mu khia thei hi. Jesuh leh mittaw khutdawhngen Bartimaeus thu sim in ( Mark 10:46–52.) Jesuh hehpihna in lian mahmah hi. Mittaw-pa in Jesu in Jerusalem manawhin a pai-na-ah a nungzui dingin a lunggulh a khentat thu ngaihsun in. Nungzuite leh hih mittaw-pa enkak in. A Lianpen Laihilhsia nungzuihna in nang adingin bang hi ding hiam?\nBartimaeus in naupangno a kipan lolai-a buhkungte mu nuam hi. Ahi zongin muhna i cih in mit tawh muhna sangin thuk zaw hi. Bartimaeus in mit tawh a kimu thei lo thu leh nate mu hi. Tua thu muhna in a Lianpen Laihilhsia theihtelna hi. Mit tawh muhna in thupi mah hi. Jesuh in zong thei hi. Ahi zongin Jesuh in mimal khat ciat adingin nunna thak leh a hoih zaw hong deihsak hi.\nHebrews 5:12–14 sim in. Pilsinna mantak bang pulaak hiam?\nNgaihsutbeh Ding: Ellen G. White laibu Khristu Kiang Zuatna sungah “Nungzuih Sittelna” cih khawk sung sim in.\n“Eite in a Lianpen Laihilhsia hong thuhilh bangin i nuntak ciangin Ama lim le meel a nei mi, a Kha Siangtho tawh kidimin, Ama deih bangin nasem, na khempeuhah Ama min phat ihi hi (Ellen G White, Steps to Christ, p. 58). Jesuh Khrih tawh kikholhkhopna in eite nopsakna hong suak hi (Steps to Christ, p. 59). Matthew 5–7 sung thu, Mualtung Thuhilhna in zong a Lianpen Laihilhsia in a sangnaupangte a hong hilhnop thu guipite leh Ama gam phut dingin a hong pai-na thu hong hilh hi.\n1. Pasian in Adam le Eve leh Jacob a hilh bangin eite zong hong hilh hi. Jesuh in Bartimaeus mah bangin eite kitangsapna khempeuh a hong pia nuam hi; kua i hi hiam, koi lam zuanin nungta i hiam, kisittel dingin hong hilh hi. Hih thute siksanin tate leh midangte tungah Lai Siangtho thu hilhzia ding bang hong hilh hiam? Kihilhna gina lo a kikhel ding, nunzia kikhel dingin deihsakna tawh kihilhna in hong khel hi lo hiam?\n2. Na nunzia in mimal aituam ading maw, ahihkeileh hih thu na muan mi khat tawh na kikum hiam? Koi bangin Khrih pumpi Pawlpi in midangte’n Khrih a theih nadingun mi tawh kizopzia a hong hilh thei ding hiam? (1Kor. 12:27)\n3. Mittaw Bartimaeus in mit khuamu bek hi lo-in Khrih muhna nei-in Jerusalem zuan-in Jesuh nungzui hi. Bartimaeus in hih lampi-ah nisim-in a Lianpen Laihilhsia pilna thute za den hi. Tu-in Bartimaeus in Jesuh lim le meel nei-in a Kha Siangtho tawh kidimin Ama deih bangin nungta hi. Khrih Kiang Zuatna Laibu sungah kigelh mah bangin nunzia dinmun sang a hong hilh Mualtung Thuhilhna bangin a nuam nuntakna tawh a nungta dingin bang in hong huh ding hiam?\n4. Thursday ni thusin ngaihsun kik in. Koi bangin a sia leh a pha khentel thei i hiam? Koi bangin bang in thu sia, bang in thu hoih hi, ci-in khentat i hiam? Bang hangin theihna bek lelsangin theihna nuntak pih in thupi zaw hiam?


url: =KONGKHAK KIVEI ~ TBC-Y\nPosted on Sunday, July 06, 2014by Siam Kim\nLamka bomah ding unla khuadak un. Lamhoih ahi lampi luite dong unla tawn un. Tua hileh na tawldam ding uh hi.– Jeremiah 6:16\n Job 32-33\n Sawltak 14\nKammal i zak ngei tek ding khat, “A beisa hun pen lamlak hisak inla, kongkhak kivei bang sak kei in” cih kammal na za ngei hiam ? A beisa hunte in mailam ading bang hong hilh nuam hiam, cih kantel ding kisam hi. A beisa hunte sialsial-in hun i beisak leh, bangmah sem theilo zah dingin i ma hong bing ding hi.\nJeremiah pen khuaneu khat pan Pasian in a sap khiat hi-a “gam tampite ading kamsang pa” ahi hi (Jer. 1:5). Amah pen Judah mite tunga piang ding siatnate a genkhol dingin kisawl hi. Jeremiah in tua bang a tangko ciangin Pasian’ sawlna bang hi, ci-in gen den hi (7:1-2).\n“Topa in, ‘Lamkabom ah ding unla khuadak un. Lam hoih ahi lampi luite dong unla tawn un. Tua hileh, na tawldam ding uh hi,’ a ci hi. Ahih hangin amaute in, ‘Ka tawn kei ding uh hi’ aci uh hi” (6:16).\nPasian in amite mailam a kalsuan nadingin a beisa hunte etkik ding hanthawn hi. Lamluite a kicih ciangin, a paisa mite’ zuihsa ‘lampi hoih’ a gen nuam ahi hi. Pasian’ thumanna, hong maisakna, le hong sapnate ahi hi.\nPasian in Amah tawh i tonkhop a beisa hunte sung pan thu theihtelna hong pia hi. – David McCasland\nBang hong piang ding ka thei kei –\nBang om ding cih zong thei keng,\nPasian pen thuman-in citak,\nAma’ hoih lam ka thei taktak. – Anon.\nA beisa hun-a Pasian’ hong makaihna in mailam ading tha hong guan hi.


url: =ZAM Thupuak :: 28 September 2014 :: ZOMI DAILY\nposted on 27 September 2014 at 11:40 am Lomkholna: News, Newsletter, Refugee, ZAM, Zomi\nMalaysia Khuado Pawipi ah Zomi Idol, Zolia & Zotaang kidemna nasiatak om ding\nMalaysia gamsung ah October 15, 2014 niciang in Zomi Ngeina Khuado pawi nopcitak in kibawlding a, tua Khuado pawi minpua mah in Zomi Idol, Zolia & Zotaang 2014 kidemna nopci takin ki bawlding hi.\n2014 Zomi Idol, Zolia & Zotaang abei khempeuh Sponsors hongpiasa te anuai a teng ahihi.\nU Kaino & Man Mang te innkuan RM3000\nU Philip Mawng (Taungzalat) te innkuan RM2000\nPa Pau & Nu Cing te innkuan RM500\nZolia & Zotaang kidemna pan gualzawhna a ngahte anuai a bangin pahtawina kipia ding hi.\nZolia 2014, Zolia anihna, Zolia athumna :(Trophy, Crown, Sash, Bouquet pak hing) cihte ki piading hi.\nZotaang 2014, Zotaang anihna, Zotaang athumna :(Trophy, Sash, Bouquet pak hing) cihte ki piading hi.\nPeople Choice Award (Zolia & Zotaang)zong ki teelkhia ding aa, (Trophy, Sash, Bouquet pak hing) cihte kipiading hi.\nZolia & Zotaang kihel khempeuh pahtawina trophy kipia ding hi.\nZomi Idol kidemna pan gualzawhna a ngahte anuai a bangin pahtawina kipia ding hi.\nZomi Idol 2014, Anihna, Athumma : (Trophy leh pahtawina laidal pi hoih mahmah kipia ding hi.)\nZomi Idol 2014 Top 10 a lutzo khempeuh zong pahtawina laidal pi kipia ding hi.\n2014 Zomi Idol, Zolia & Zotaang Malaysia pahtawina piakdan ding atung adan hi a, Sponsors hong piakhiasa sanggam te tungah lungdamna lianpi ihko hi. Sanggam dang te pawlkhat in zong hong piak behlai dingin lametna lianpi kinei lai hi.\nZolia & Zotaang kihel khempeuh i man (photos) hih link ah https://www.facebook.com/zomidaily October 1-13 ni dong thapia ziahziah thei ta ding a, tua pan a “like” tamngah penpen Zolia khat leh Zotaang khat People Choice Award kipia ding hi.\nZomi Idol 2014 kihel ding khempeuh October 4 (Saturday) ni-in sun 11am in Top 20 kitelna anuai a Biakinnpi ah om ding hi.\nSunway Youth Fellowship\n3A-2, Jalan PJS,\n8/11, Dataran Mentari\nOctober 11 (Saturday) ni-in tua mun mahah Top 10 kitel khia leuleu ding hi. Tua Top 10 kitel khia teng KHUADO ni ciangin hong zai ziahziah ding uh hi.\nBus tawh paite adingin KL pan Metro 10, 13 leh U 63 te tungsuak pah hi. Zomi Idol ah kihel ding khempeuh in hunlap sawm hamtang ni.\nZolia & Zotaang- 2014 Malaysia Committee\nMalaysia gamsung ah akiteeng te ading US Visa lametna om\nAbeisa hunsung in USA gampan Green Card or Travel Document a ngahkhit uhciang tangval pawlkhat Malaysia ah zi neiding in hawh uh a, tuapan in azi te uh sapnading Visa Apply uhhi. USCIS leh NVC panin Approval a ngahkhit uhciang in azi te US gam alengthei pahding kisa a, kilawp mahmah hi.\nAhi zongin US Embassy ah Interview akilut ciangin Malaysia gamsung ah akiteeng te pen Malaysia kumpi zumah “Registry of Marriage” theihpihna lai hongkalh tawntung ahih manin ki awkcip leuleu hi.\nBanghanghiam cihleh nupa kiteeng te US gamsung ah aluttheih nading in akiteenna uhpen kumpi khattektek in theihpihna omding cih thukhun khat nanei uhhi. Malaysia gamsung ah aki teeng Zomi tepen atamzaw biakinn khatpeuh ah aki teengtawmziau ahihi. Tua hi a, Malaysia kumpi in hong theihpihloh bekthamlo, Myanmar kumpi inzong hong theihpihlo uhhi. Hihlai mun ah Zongeina tawh kiteeng cihziau te hong ki zangtheilo hi.\nHihvai tawh kisai Malaysia kumpi zumte ah ahithei bangin kikan kawikawi a, ahi zongin Myanmar Embassy inzong hong theihpihkul cihkhawng hitozel hi. Zomi atawmzaw pen Passport neilo vive ki hizel ahih manin Myanmar Embassy inzong hong panpihtheih nading uh omlo hi.\nTua hi a, ei leh ei septheihdan omlianlo ahih manin anunung ah Malaysia US Embassy te tungah ZAM Palai te’n ih hamsatna te ki genin huhna ki ngen hi. US Embassy panin Malaysia kumpi zumte ahi “Ministry of Foreign Affairs” leh Putrajaya kumpi zum te ah hong phutsak laitak uh hi a, lametna zong ahi ciangkhat omta cihzong US Officer te’n hong genkikkhin uhhi. Ki kupna tampi kinei a, atom in cileng US pan a pasal tezong Register bawlding in hong ciahkulkhathei cihzong ahihi. Tua hi a, hih vai ah nawngkaina aomloh nading in thungetna mahmah ahzong helciat ni cih kong theisak uhhi.\nIh theihsunsun atom kimcing theipenpen in ihki hopsawn ahihi. Tuaban ah ih theihcianmelloh tezong atheizaw te kiangah ihki dotdingzong thupi khading hi. Banghanghiam cihleh hih US Visa vai ah ih upmawhziau tawh thukhat ihki gensawn ciangin supna lianpi omthei hi. US Officer te tungah ih gensa thukhat pen laih themthumtheih omlo a, ih Visa ngahding khawngzong kipelhziau theihi.\nZAM, ACR, CRC, FRO leh DAI kipawlna makaite kimuh khopna\nSeptember 20 ni-in atung a kipawlna makai teng a 3 veina kimuh khopna ZAM zumpi ah kinei hi. Kikup thute:\nKimat leh hen vai : Hih vai tawh kisai in kipawlna ciat panin kimat kihen khempeuh sazian OPI ah puak kik dingin ki thukim hi. Bek thamlo in thong leh camp pan hong suaktate thong leh camp ah bang dan a kibawlsia, bang ci ki deidanna om leh amau hamsatna te teci tawh lak theih a omte ki lak sawm in tua teng gawmkhawm in Media te tawh kimuh ding gelna kinei hi.\nInnkuan lutpih ding vai : Innkuan lutpih thei nailo khempeuh khat vei kigawm khawmin ten kik ding.\nFraud case vai, P3 leh 93 visa vai te kikup khona kinei thei hi.\nOctober 11 ni ciangin CRC zumpi ah kimuh khopna om kik ding hi.\nInnkuan lutpih thei nailo ten October 11 ma in sazian hong puak un\nInnkuan lutpih ding angak Zomi akua mapeuh in ZAM zumpi ah October 11 ma in sazian nong puak mengmeng na ding un kong zasak uh hi.\nThongkia meltheih a nei te’n ZAM ah hong zasak un\nThongkia a suakta thei nailo Body No. a theisa Zomi akua mapeuh in ZAM zumpi ah October 11 ma in sazian nong puak mengmeng na ding un kong zasak uh hi.\nOctober 8 ni 9am-5pm kikal Tune Insurance te ZAM hall ah hong paikik leuleu ding ahih manin a lei-nuam khempeuh in ZAM hall ah nai 9am lapin hong pai un. Nong pai ciangin na UN card number, na UN man (photo) gei a number, suah ni, suah kha leh suah kum cihte kisam mahmah hi. Mi dang na vaikhak ding leh zong tuate lo tawh kingah vetlo hi.\nAtheikha naom uh leh hehpihna tawh hong zasak un\nThang Khua Suan (Tuilangh) khuami, Tamu a teng pen Kawlgam panin hong tungthak hi-in Penang panin May 30, 2014 ni-in Palik te’n manin a puakna thong laih kawikawi ahih manin tu laitak a omna mun kithei zonawnlo ahih manin natheih khak zenzen uh leh hehpihna tawh a sanggampa Nang Lian Mang 016 321 3709 tungah hong zasak un.\n15 Evangelical Baptist Church 29.9.14Mon 12:00am Sun-night to 12:00am Mon-night 24hrs.\n16 Int. Zomi Christian Church 30.9.14Tues 12:00am Mon-night to 12:00am Tues-night 24hrs.\n17 Sunway Emmanuel Church 01.9.14Wed 12:00am Tues-night to 12:00am Wed-night 24hrs.\n18 Myanmar Believer Church 02.10.14Thurs 12:00am Wed-night to 12:am Thurs-night 24hrs.\n19 Sungai Long Bethel Church 03.10.14Fri 12:00am Thurs-night to 12:00am Fri-night 24hrs.\n20 Sungai Long Emmanuel Church 04.10.14 Sat 12:00am Fri-night to 12:00am Sat-night 24hrs.\n21 ZCF Dengkil 05.10.14Sun 12:00am Sat-night to 12:00pm Sunday 12hrs.\n22 Myanmar Refugee AG, Amanpuri 05.10.14Sun 12:00pm Sunday to12:00am Monday 12hrs.\nZOMI LEAGUE September 21, 2014 Results pulakna\n18. 21.09.2014 07:30-09:00 LIANDO B ZCCM St. Joseph 1 3 CMF\n19. 21.09.2014 07:30-09:00 THANGHO A ZCCM St. Francis 5 1 MMC\n20. 21.09.2014 09:10-10:40 LIANDO B ZCCM St. Mary 1 6 ZCA\n21. 21.09.2014 09:10-10:40 THANGHO A Agape Puchong 1 10 ZCF (Canaan)\nZOMI LEAGUE 2014 maikal October 05 ni Semi Final kimawl ta ding hi.\nNo. DATE TIME FIELD MATCH\n26. 05.10.2014 07:30-09:15 THANGHO Group A Winner Group B Runner Up\n27. 05.10.2014 09:20-11:05 LIANDO Group B Winner Group A Runner Up\nKidawm! kidawm! kidawm!\nMydin leh Kotaraya kiim a phone zuakte naih ken ci a ih kigen tamveipi hita hi. Amang om, athei nailo zong om, a tuaktuak zong omlai hi. Tua kiim ah na pai leh phone zuakte in hong kai ding uh a, a phone zuakte uh na lei loh phamawh in hong bawl ding uh hi. Na lei kei leh na phone zatlai hong suhsak ding uh hi. Nasum neih teng khempeuh zong hong laksak ding a khut hawm in hong ciahsak ding uh hi. Tup leh velh leh bet ong thuak sak lai ding uh hi.Kidop huai mahmah hi.\nThawn Khen mang (Lailo) 11 September ni-in Sungaibuluh thong ah ki buaipih.\nAnna Ngaihno (Lailo) 11 September ni-in Kajang thong ah ki buaipih.\nGin Do Kham (Lailo) 5 September ni-in Bukit Jalil Camp ah ki buaipih.\nThang Ngaih Mung (Lailo) 5 September ni-in Bukit Jalil Camp ah ki buaipih.\nThang Gin Mung (Lailo) 5 September ni-in Bukit Jalil Camp ah ki buaipih.\nThang Sial Khup (Lailo) 5 September ni-in Bukit Jalil Camp ah ki buaipih.\nCing Za No Tanah Merah Camp pan ki ciah pih.\nHau Suan Mung pen Bentong thongah ki buaipih.\nAl Suan Khai (Tuikhal) 15 September ni-in Bentong thongah ki buaipih.\nSang Uk (Khalkha) 13 September ni-in Bentong thong ah ki buaipih.\nNyi Nyi (Kawlte) 15 September ni-in Bentong thongah ki buaipih.\nVung Khan Khen (Zozaang) Dangwangi lockup pan ki tankhia.\nKam Lian Thang (Tauleng) Dawangi lockup ah ki buaipih.\nMang Khat Piang (Anlangh) ACTS/Tzuchi zato ah ki buaipih.\nDal Muan (Kawlpi) Sungai Buloh zatopi ah ki buaipih.\nSaw Lang (Pyidawtha) Setapak Balai Police, Jinjang Lockup ah ki buaipih.\nZam Muan Khai (Zampi) Setapak Balai Police, Wangsa Maju Balai Police ah ki buaipih.\nCin Sawm Khual (Heilei) Pau Khan Khual 22, 26 September ni-in ACTS leh IPR ah ki buapih.\nCinh Sian Thang (Tuithang) Ampang zato ah ki buaipih.\nMang Khan Piang (Anlangh) 24 September ni-in ACTS ah ki buaipih.\nJPN vai Phone tawh mimal (5) ki gensak thei.\nSui Sui pen 25 Sep ni in US Embassy ah Visa vai ki buaipih hi.\nNant N. Phaung (Karen) pen September 26 ni-in US Embassy ah Visa vai ki buaipih hi.\nKFC Bentong ah mi 7, Mega Mall ah mi 7 leh Rompin ah mi 4 nasem ding guang thei hi.\nHihbang in atung a cina luna, kimat kihen atuak ih mipih Zomi te ihvanzawh nadingin hongpanpih pen kuamadang hihetlo a, NANG nahi hi. ZAM Card nongbawl a, kumsim nong Renew tangtang hang ahi hi.\nKhua sung navak ciangin a tawmpen RM50 or RM100 pua hamtangin. Deih loh pen kimatna/tuahsiatna tuak le teh kizang thei mahmah ding hi.\nUNHCR Hand Phone No. atawpna malthum : 824 : 966 UNHCR Hotline : 012 630 5060 : 011 : 724\nZAM zumpi a Malaysia Zomi te adingin hunbip palaai sem Sia Kep Lian i pianna Nu Khai Khan Dim (kum 61) in Oct. 24 ni zingsangin Tedim pan hong nusiatna hangin adah akap khempeuh tawh a kibangin ZAM zumpi panin dahna i pulak hi. Hehnemsiampa Kha Siangtho in hong hehnep sak ta hen.\nUNHCR-EST nasep zonsakna panin KFC sai a sem ding Rawang ah numei 2, pasal 2, NKVE highway numei 2, Chowkit numei 2, Kota Damansara numei 2, Selayang Mall numei 3, Bandar Utama numei 3 kideih behlai hi. Min pia masasa kilut sak ding hi. Alunglutte kizopna ding: Mangpu 019 510 6413\nThang Kap Sing (Tongsial) in tukal Thupuak ading RM20 hongpia ahih manin ki lungdam mahmah hi.\nKhup Lam Thang (Chiantagyi) in tukal Thupuak ading RM50 hongpia ahih manin ki lungdam mahmah hi.\nPrevious: Col. Pu Khen Za Moong leh ala phuah ” Pianna Zogam” Zogam ngaihna la\nNext: Ngeina Khangkhaan nading ~ Pu Zokhai


url: =Na Nu na it taktak hiam :: ZOMI DAILY\nposted on 10 May 2015 at 2:52 pm Lomkholna: Article, Khawmpau, TuunlehZua\nMay 10,2015 Sunday\nMikheem peuh in Nu te peen ki it ciat a, ahizong in I it daan kibangkim lo in atuamtuam in itna kinei ciat hi. Pawl khat te in Nu te it mahmah ahimna in Nu te adamlaai in phawkkha lo zawzen in asihsantak ciang namtuikaai liang in kidiik damdam in kap damdam uhhi. Pawl khat te leuleu in Nu te it mahmah in ngailua mahmah uh ahihman in khualzong zinsan ngamngiatlo in inn phualzaang ah kualpih ngemngam in Uipi saguhbawk vil bang Ann ngawldekliang in phual ngaak uhhi. Pawl khat te leuleu in aom om napan Nu te a it man in hopih tangtang in akampi bekmah tawh a itna angaihna thu gentangtang uhhi. Pawlkhat te leuleu in Nu te ngai it lua mahmah ahihman in adeihdeih leisak in sum le paai tampi puak in itna lakciat uhhi. Hih te kheempeuh peen Nu te I itna hi a ahizong in hihbang a I Nu te I itna hang in I Nu te kata in ong it taktak ci in ongciamteh ding in nalam en hiam? Nalungkim akim zotaktak dia? Nadong kha ngei hiam cithu TA kheempeuh in ngaih sut huai kasa mahmah hi.\nI Zomi sung ah Ipi te ahihkei leh I Nu ten nau acin uha, Nau a-ihmut ding adeih uhciang Nau Awih La cihkhat lungleen huaitak leh thangah huai tak khat nanei ngeungeu uhhi. Tua La in “ Nau aw ongkhang mengmeng inla, Huan a Maaidawng vabang in.Huan a Maaidawng batzawh ciang., Nu Tha Pa Tha kheek in aw Tuai aw Nau” naci uhhi. Hih nau awihla peen I Nu ten isepding leh aomziading a adeihpeen uh thu hiding in kalam en hi.\nOngkhang Mengmeng In:\nTa te peen akumtawh kituak in khang in Lian to mengmeng a pilcing in Nu le Pa abuaisakse lo in picing ding in ongdeih masa uh hi.\nHuan a Maaidawng Vabang in:\nTa te ici ilu damngiatding, itha tang gol haat khangual te saang thahaat zaw golzaw ding in ongdeih mahmah uhhi.\nNu Tha Pa Tha kheek in aw, Tuai Aw Nau:\nTate khanglian in cimdam ngiat a pilna zontheih zah zong ding ban ah Nu le Pa Lungsim pumpi tawldam sak in, Zi leh Ta suan le khaak neihding leh Nu te Pa te sepding teng asepsak zoding., alang ah ma apangzo ding in ongdeih mahmah uhhi.\nSum le paai piazo in aduh adeih uh piazo am, ikam tawh ong it ing Nu aw acihciang beksang’ Ikhan nading, Icidam\nnading ongdaal thei guihtheih khamtheih, gamtat siatna atuamtuam te peel in., Nu te mahbang a Zi le ta nei in Nu te lungkham ma in alungkham lohna ding geelsiam a, Nu te geelna bang izuih leh Nu te lampan ong it taktak hi ci in atamzaw in ciamteh uhhi.\nNute peen- Leitung ah Missionary Lian peen aseem te ahi uhhi.\nNute peen- Leitung ah Tate ading in Sang Sianu lianpeen ahi uhhi.\nInu te aitsiam kim ding leh I Nu ten kata in ong it mahmah hi acihdong ahanciam zoding in Topan thupha ongpia ta hen.\nPrevious: Tulaai Leitung Thuthang Tuamtuam Updates May 9, 2015\nNext: Human Trafficking vai Malaysia, Thai, Myanmar gamthum ki muhsawm